qundao/data-zh-poetry huggingface dataset:
赵孺子见过小园留酌以诗见赠用来韵却答·其一
作者：张萱
朝代：明

地僻林深昼掩扉，前溪雨歇晚烟微。自怜门外无车辙，尚喜芦中有钓矶。报客惊看双鹤舞，开尊莫遣百花飞。湘兰澧芷堪相赠，结佩还寻薜荔衣。
赵孺子见过小园留酌以诗见赠用来韵却答·其二
作者：张萱
朝代：明

有客来窥溪上园，少微今在紫薇垣。閒开三径花千树，共擘双柑酒一尊。耽诗老我真成癖，善谑多君莫厌繁。为语主人常下榻，不须凡鸟更题门。
赵孺子见过小园留酌以诗见赠用来韵却答乙丑春二月二十有四日邑侯裒谷孙公有事罗浮同社诸君子偕集江上小堂举酒相贺夫劝课农桑巡行阡陌辟草莱以正疆界蒐伏慝而饬干掫此循良实政开邑以来二百五十馀年所未有也遂相与绘图授简侈为诗歌以副野史公复取道于先司徒东皋别业驻辔于先仲第□子二石山房盖有谋野则获之思焉萱乃携子及孙炊脱粟酾茅柴以窥马足公辄欣然班荆移阴而别时余以目眚不能从公于迈为四百三十二君归石候命第以一日之长狎主齐盟敢不悉索敝赋窃附中和乐职之谊遂鼓腹而歌凡得四章以博公一笑此亦䜎然之遗音不识不知之壤父不能自藏其丑者也故从同社诸君子之请再拜捉笔以弁于简·其一
作者：张萱
朝代：明
体裁：七言律诗

芙蓉万片碧氛氲，一骑言从四百君。竹下停镳因问俗，溪边洗盏复论文。蓘穮已慰篝车祝，游豫能同鹿豕群。为报省耕还省敛，更期携手蹑飞云。
路行难丙子春三月寄怀陈集生宗伯
作者：张萱
朝代：明

难行路，路行难。荆榛荒秽已盈径，豺虎咆哮今满山。问君胡为乎，朝看壁，暮寻关，栖栖道路足蹒跚。风尘一堕自纷扰，日月已逝难追攀。仪秦既悔日传食，韩彭亦悔常登坛。何如眼前一杯酒，使我日日开心颜。劝君回头早裹足，吁嗟乎，难行路，路行难。
载酒东山招同韩伯仪韩伯声何俞之二明府各赋
作者：张萱
朝代：明

空江寒色薄城闉，把酒凭高客望频。结社喜逢来二仲，休官今已见三人。尊前鸟过千山暝，杖底烟轻万井新。共说浮生閒便得，西风何事怨江蘋。
载酒小桃源主人重席留憩以诗见投用来韵却答
作者：张萱
朝代：明

世亦云君殊漫浪，妒煞西园伯格长。不种肥田却种园，数椽茅屋桃源上。何来载酒西园公，神里新诗亦俱往。问君何事赋将归，独掩柴扉对夕晖。塞耳不闻鼠穴斗，褰裳常避灵场威。我为酒民君醉士，风尘傲骨山林气。万世谁为杨子云，四海君真习凿齿。鸡黍寻盟莫厌烦，蓑来笠去相翩翻。为爱主人清梦处，一帘山色五千言。
辛亥守岁
作者：张萱
朝代：明

三径萧条两鬓皤，尊开柏叶老颜酡。驱除虚耗何须尽，货买痴呆莫厌多。却笑儿童争媚灶，欲呼乡里共迎傩。焚香细祝神荼辈，为护蓬蒿旧雀罗。
辛未元日戏笔
作者：张萱
朝代：明

年开节软净朝晖，衡泌栖迟可乐饥。简竹盈车青未刷，笔花入梦玉常霏。二三小妇陈椒颂，六七孙孩挽荔衣。共说春光迟五日，后园桃李已芳菲。
辛未冬闰宝安黎宗瀚先辈过访西园留诗未及投辖用来韵答之
作者：张萱
朝代：明

客渡双流上，花迎一壑中。来看娟娟竹，遥呼点点峰。江湖悬阙北，身世避墙东。却喜琼瑶赠，何时尊酒同。
辛未夏四月宛陵刘子真馆余江上小堂以六言五绝见投次来韵答之
作者：张萱
朝代：明

蘸碧一湾花下，来青数点栏前。问字君为佳客，逃名我是顽仙。腹里丸泥六一，床头斗酒十千。不问青鸾佳信，惟翻白鸟残编。半步瘦藤亦懒，两肩短发其颓。客到閒云常合，兴阑好鸟频来。江空林不受暑，亭小榻亦生凉。为语部蛙休聒，请看沟瘠常僵。地僻墙皆蜗篆，林深叶半虫书。兀坐肘曾生柳，临流我亦是鱼。
辛未夏四月宛陵刘子真馆余江上小堂以六言五绝见投次来韵答之·其一
作者：张萱
朝代：明

蘸碧一湾花下，来青数点栏前。问字君为佳客，逃名我是顽仙。
辛未夏四月宛陵刘子真馆余江上小堂以六言五绝见投次来韵答之·其三
作者：张萱
朝代：明

半步瘦藤亦懒，两肩短发其颓。客到閒云常合，兴阑好鸟频来。
辛未夏四月宛陵刘子真馆余江上小堂以六言五绝见投次来韵答之·其二
作者：张萱
朝代：明

腹里丸泥六一，床头斗酒十千。不问青鸾佳信，惟翻白鸟残编。
辛未夏四月宛陵刘子真馆余江上小堂以六言五绝见投次来韵答之·其五
作者：张萱
朝代：明

地僻墙皆蜗篆，林深叶半虫书。兀坐肘曾生柳，临流我亦是鱼。
辛未夏四月宛陵刘子真馆余江上小堂以六言五绝见投次来韵答之·其四
作者：张萱
朝代：明

江空林不受暑，亭小榻亦生凉。为语部蛙休聒，请看沟瘠常僵。
辛未守岁
作者：张萱
朝代：明

穷年惟狎鹿麋群，此夕辛盘赛典坟。已往隙驹空掷日，尚留健犊可耕云。辟邪不用迎侲子，徼福何须媚灶君。七十四年浑鼎鼎，自怜不负北山文。
辛未岁除冯无文客止园贻诗馈食余分杖头钱馈之用来韵对使赋答
作者：张萱
朝代：明

雾里看花老病身，年来鱼鸟转相亲。欲蹑柴桑出门乞，授餐喜有食鱼人。悬毛两目一閒身，性癖耽佳笔研亲。室罄卖文聊馈岁，探囊分饷苦吟人。
辛未岁除冯无文客止园贻诗馈食余分杖头钱馈之用来韵对使赋答·其一
作者：张萱
朝代：明

雾里看花老病身，年来鱼鸟转相亲。欲蹑柴桑出门乞，授餐喜有食鱼人。
辛未岁除冯无文客止园贻诗馈食余分杖头钱馈之用来韵对使赋答·其二
作者：张萱
朝代：明

悬毛两目一閒身，性癖耽佳笔研亲。室罄卖文聊馈岁，探囊分饷苦吟人。
辛未秋尽黄花未有放者数饮止园频问花信欲携酒候之赋呈主人
作者：张萱
朝代：明

名园宾从日逶迤，我自巢林恋一枝。荒径已寻彭泽赋，短筇惟赴尚书期。看山坐树频呼酒，倚竹临池细和诗。为报西园春已熟，寒花曾否满东篱。
辛酉初春奉天启登极恩诏用韵
作者：张萱
朝代：明

神孙御历际昌辰，海岳精灵正效珍。黄纸新恩三宥诏，白头遗老五朝人。乾坤再奠金瓯固，日月重开玉烛新。何事江湖悬魏阙，为言黍谷已回春。
辛酉又二月以诗代书重订宝安诸君子罗浮之游倘能结伴寻春便当移舟候驾乘兴勿如剡曲质言请以平原
作者：张萱
朝代：明

愁霖赋就一舒颦，把酒登临独怆神。万树莺声双卯月，一年花信两芳春。应怜我负依刘约，却笑君非访戴人。到日盘餐有兼味，酌泉煮石脍苴莼。一水盈盈思杳然，花光叶影艳阳天。何时把臂求羊侣，共放乘春李郭船。狎主烟霞还旧好，寻盟泉石有新缘。榕溪鸡黍三年诺，迟尔飞云共醉眠。蓬莱今在岭云东，碧巘丹梯紫翠重。为报山空猿鹤怨，莫辞地隔马牛风。飙轮欲遍三千界，蜡屐须登四百峰。把玩颇堪供啸咏，青天万片玉芙蓉。汎汎晴光杜若洲，美人能否共移舟。东皇已展中和节，我辈何妨汗漫游。造次莺花须领略，清嘉风日足彝犹。主人四百三十二，一主期君一日留。
辛酉又二月以诗代书重订宝安诸君子罗浮之游倘能结伴寻春便当移舟候驾乘兴勿如剡曲质言请以平原·其一
作者：张萱
朝代：明

愁霖赋就一舒颦，把酒登临独怆神。万树莺声双卯月，一年花信两芳春。应怜我负依刘约，却笑君非访戴人。到日盘餐有兼味，酌泉煮石脍苴莼。
辛酉又二月以诗代书重订宝安诸君子罗浮之游倘能结伴寻春便当移舟候驾乘兴勿如剡曲质言请以平原·其三
作者：张萱
朝代：明

蓬莱今在岭云东，碧巘丹梯紫翠重。为报山空猿鹤怨，莫辞地隔马牛风。飙轮欲遍三千界，蜡屐须登四百峰。把玩颇堪供啸咏，青天万片玉芙蓉。
辛酉又二月以诗代书重订宝安诸君子罗浮之游倘能结伴寻春便当移舟候驾乘兴勿如剡曲质言请以平原·其二
作者：张萱
朝代：明

一水盈盈思杳然，花光叶影艳阳天。何时把臂求羊侣，共放乘春李郭船。狎主烟霞还旧好，寻盟泉石有新缘。榕溪鸡黍三年诺，迟尔飞云共醉眠。
辛酉又二月以诗代书重订宝安诸君子罗浮之游倘能结伴寻春便当移舟候驾乘兴勿如剡曲质言请以平原·其四
作者：张萱
朝代：明

汎汎晴光杜若洲，美人能否共移舟。东皇已展中和节，我辈何妨汗漫游。造次莺花须领略，清嘉风日足彝犹。主人四百三十二，一主期君一日留。
辛酉天中节韩云陆大参招同黄黄岘大参徐太冲林寄寰韩嵩少三明府余瞻明孝廉汎舟榕水
作者：张萱
朝代：明

锦缆牙樯拂柳矶，天中佳节净朝晖。溶溶一水晴初汎，矫矫群龙蛰不飞。帘捲青山皆紫逻，尊开白发半朱衣。赋成不是浮湘客，犯斗今宵奏少微。
辛酉寒食苦雨
作者：张萱
朝代：明

弥月已苦雨，今朝仍禁烟。一蛇歌独处，黑蜧跃重渊。旧火忽以改，冷灰何用然。艳阳觉虚掷，遮莫菜花妍。闰馀百五节，阴曀两三旬。绿暗花容靥，枝垂柳眼颦。更怜泼火雨，妒杀惜春人。怪底愁霖者，趋炎态日新。
辛酉寒食苦雨·其一
作者：张萱
朝代：明

弥月已苦雨，今朝仍禁烟。一蛇歌独处，黑蜧跃重渊。旧火忽以改，冷灰何用然。艳阳觉虚掷，遮莫菜花妍。
辛酉寒食苦雨·其二
作者：张萱
朝代：明

闰馀百五节，阴曀两三旬。绿暗花容靥，枝垂柳眼颦。更怜泼火雨，妒杀惜春人。怪底愁霖者，趋炎态日新。
辛酉春日旧寮王玄亭左辖下车行省取道罗浮时病困不能候谒以诗代书抚今追昔情见乎词
作者：张萱
朝代：明

□□□台喜欲狂，□门□□□□□。三□□□□□玉，廿载音容月照梁。为语江山供綵笔，悬知琬琰满青箱。须臾愿缓衰残日，欲饮洪河却望洋。缘悭瞑眩阻扶藜，梦里壶浆首再稽。老废膏肓在泉石，升沉踪迹本云泥。望帝自怜啼血鸟，败群谁念触籓羝。二天仰戴从今日，努力千秋乞品题。
辛酉春日旧寮王玄亭左辖下车行省取道罗浮时病困不能候谒以诗代书抚今追昔情见乎词·其一
作者：张萱
朝代：明

□□□台喜欲狂，□门□□□□□。三□□□□□玉，廿载音容月照梁。为语江山供綵笔，悬知琬琰满青箱。须臾愿缓衰残日，欲饮洪河却望洋。
辛酉春日旧寮王玄亭左辖下车行省取道罗浮时病困不能候谒以诗代书抚今追昔情见乎词·其二
作者：张萱
朝代：明

缘悭瞑眩阻扶藜，梦里壶浆首再稽。老废膏肓在泉石，升沉踪迹本云泥。望帝自怜啼血鸟，败群谁念触籓羝。二天仰戴从今日，努力千秋乞品题。
辛酉秋七月过五羊夜宿黄木湾寄怀宝安诸君子
作者：张萱
朝代：明

黄木湾头日欲西，轻雷挟雨过前溪。怀人一水秋偏爽，有客孤蓬梦转迷。渔笛忽惊遵渚鸟，鼍更遥促报潮鸡。自怜室迩人犹远，尺素空缄隔岁题。
辛酉秋日同苏汝载韩寅仲过访张文弱不遇
作者：张萱
朝代：明

忆别岁已隔，重来秋正新。相期须十日，不速有三人。客自题门少，君何却扫频。白头向青眼，非为问迷津。
辛酉秋日寓五羊喜寅仲至
作者：张萱
朝代：明

日下文章厄，门前荆棘深。可怜羊叔子，犹作鲁曾参。秋色满天地，浮云无古今。畏人同作客，迟尔一开襟。
辛酉秋日正甫先生招集日涉园用来韵赋谢
作者：张萱
朝代：明

往事鹿为梦，时情貉聚丘。怜君悬一榻，好我共千秋。老不因人热，归尝与妇谋。曾闻占紫气，且复醉青州。
辛酉秋日高正甫先生招同黎君玺君选集大忠祠之超然亭
作者：张萱
朝代：明

兰羞竹酒共登台，文藻江山半草莱。綵笔自骄湖海气，白头相对弟兄杯。云轻寒树千山合，日丽秋原一雁哀。谁向新亭同下泪，忠魂空逐晚潮回。
边马有归心阁试
作者：张萱
朝代：明

剩有横行意，其如远道悲。自矜洼水种，悔逐并州儿。苜蓿春能几，蒲萄入尚迟。因之嘶野草，不为朔风吹。
过三归台望谷城山
作者：张萱
朝代：明

路入群山蹑翠微，车尘遥逐野蓬飞。晴烘暖日杨生秭，乍拂和风客减衣。黄石祇闻书一卷，荒台犹说筑三归。停车莫问兴亡事，且汎清尊对夕晖。
过亡友韩伯举拊缶亭故址抚今追昔得诗六章敢曰招魂亦以当泣
作者：张萱
朝代：明

拊缶音初绝，迎薰阁便开。玉楼看渐远，华表几归来。碍日林初密，翻风叶已摧。不知若个树，系汝手亲栽。篱花元的的，径草尚毵毵。声吞柏舟妇，血溅影堂龛。往事谁能问，交情今始谙。千秋还独擅，何必重生男。主鬯依难弟，遗文起后人。一生唯好客，到死不言贫。门巷浑如昨，池台倏已新。青山空满地，痛绝未埋身。人欲百身赎，余惭一束刍。别君如旦夕，邈尔隔山河。台徙题诗石，林非挂剑柯。伤心旧游处，双屐畏经过。诸子皆无敌，心期独与君。风流翻鬼录，魑魅尚人群。白日徂哀壑，青天哭断云。西邻今夜笛，莫遣月中闻。重过披帷处，因悲易箦初。亦知须嫁鹜，空欲效鸣驴。閟帐参书鬼，囊琴卧璧鱼。自惭簪笔者，犹未奏遗书。
过亡友韩伯举拊缶亭故址抚今追昔得诗六章敢曰招魂亦以当泣·其一
作者：张萱
朝代：明

拊缶音初绝，迎薰阁便开。玉楼看渐远，华表几归来。碍日林初密，翻风叶已摧。不知若个树，系汝手亲栽。
过亡友韩伯举拊缶亭故址抚今追昔得诗六章敢曰招魂亦以当泣·其三
作者：张萱
朝代：明

主鬯依难弟，遗文起后人。一生唯好客，到死不言贫。门巷浑如昨，池台倏已新。青山空满地，痛绝未埋身。
过亡友韩伯举拊缶亭故址抚今追昔得诗六章敢曰招魂亦以当泣·其二
作者：张萱
朝代：明

篱花元的的，径草尚毵毵。声吞柏舟妇，血溅影堂龛。往事谁能问，交情今始谙。千秋还独擅，何必重生男。
过亡友韩伯举拊缶亭故址抚今追昔得诗六章敢曰招魂亦以当泣·其五
作者：张萱
朝代：明

诸子皆无敌，心期独与君。风流翻鬼录，魑魅尚人群。白日徂哀壑，青天哭断云。西邻今夜笛，莫遣月中闻。
过亡友韩伯举拊缶亭故址抚今追昔得诗六章敢曰招魂亦以当泣·其六
作者：张萱
朝代：明

重过披帷处，因悲易箦初。亦知须嫁鹜，空欲效鸣驴。閟帐参书鬼，囊琴卧璧鱼。自惭簪笔者，犹未奏遗书。
过亡友韩伯举拊缶亭故址抚今追昔得诗六章敢曰招魂亦以当泣·其四
作者：张萱
朝代：明

人欲百身赎，余惭一束刍。别君如旦夕，邈尔隔山河。台徙题诗石，林非挂剑柯。伤心旧游处，双屐畏经过。
过小桃源用前韵戏赠主人
作者：张萱
朝代：明

桃花深处迥无邻，曾许渔郎再问津。溪雨亦知园主意，却从花底拒游人。阴阴夏木傍禅栖，何处提壶向客啼。门榜传言休见面，茂华不用扫花蹊。
过小桃源用前韵戏赠主人·其一
作者：张萱
朝代：明

桃花深处迥无邻，曾许渔郎再问津。溪雨亦知园主意，却从花底拒游人。
过小桃源用前韵戏赠主人·其二
作者：张萱
朝代：明

阴阴夏木傍禅栖，何处提壶向客啼。门榜传言休见面，茂华不用扫花蹊。
过峡山寺访鉴上人不遇
作者：张萱
朝代：明

为逃炎暑閒寻寺，暂驻归舟且傍山。好鸟有情迎旧客，流云无数掩禅关。隔林急雨添新涨，夹岸凉风吹短衣。为问云中孤锡去，于今洞里几猿归。
过峡山寺访鉴上人不遇·其一
作者：张萱
朝代：明

为逃炎暑閒寻寺，暂驻归舟且傍山。好鸟有情迎旧客，流云无数掩禅关。
过峡山寺访鉴上人不遇·其二
作者：张萱
朝代：明

隔林急雨添新涨，夹岸凉风吹短衣。为问云中孤锡去，于今洞里几猿归。
过潜岳望天柱峰
作者：张萱
朝代：明

亭亭一柱控千峰，作镇天南拟岱宗。呼吸可能通帝座，土茅曾此奠侯封。傍看日月毂双转，倒揽烟霞翠几重。日暮停车频拄颊，一天晴色秀芙蓉。
过白鹤峰追和东坡先生新居成步韵二章
作者：张萱
朝代：明

数椽正瞰蛟龙窟，九死曾排虎豹关。磨蝎半生留瘴海，痴仙毕世在人间。涛翻怒石晴飞雪，翠滴颓垣雨过山。梦里新丰已相识，长安天上不须还。影堂秋寂螀啼户，丙舍更寒水照灯。毁积总归三寸管，恩深空抱一条冰。朐山石室鸣琴婢，瑞草溪桥守墓僧。罗带剑铓浑似旧，割愁系闷亦何曾。
过白鹤峰追和东坡先生新居成步韵二章·其一
作者：张萱
朝代：明

数椽正瞰蛟龙窟，九死曾排虎豹关。磨蝎半生留瘴海，痴仙毕世在人间。涛翻怒石晴飞雪，翠滴颓垣雨过山。梦里新丰已相识，长安天上不须还。
过白鹤峰追和东坡先生新居成步韵二章·其二
作者：张萱
朝代：明

影堂秋寂螀啼户，丙舍更寒水照灯。毁积总归三寸管，恩深空抱一条冰。朐山石室鸣琴婢，瑞草溪桥守墓僧。罗带剑铓浑似旧，割愁系闷亦何曾。
过石洞赠逃庵主人叶化父
作者：张萱
朝代：明

白云深处独移家，三径萧条两鬓华。授诀已知还九炼，寻僧又欲演三车。新题遍石间生篆，古水经秋亦著花。老去笑君逃未得，初衣犹自染烟霞。
过苏汝载同韩寅仲
作者：张萱
朝代：明

岐路吾生拙，芳林秋意多。一枝堪寄傲，双剑共悲歌。北阙浑无梦，南山空有罗。杖藜长泣血，□□□□□。
过访骆子仪子良勉叔达叔诸君子留酌赋此奉谢
作者：张萱
朝代：明

鸡黍寻盟路不赊，竹林群从即君家。前山倒影湖心日，远水晴飞树杪霞。一径争啼秦吉鸟，四邻皆放荔枝花。西园公亦西湖长，暂去还来共钓槎。
过陈二酉绿水园时二酉客金陵
作者：张萱
朝代：明

尔曳长裾去，余蓬短鬓来。晚风吹杞柳，野鸟伴蒿莱。看竹何须主，怀人独上台。开尊聊极目，秋色不堪裁。
过韩寅仲枝园读其放歌即席次韵赋
作者：张萱
朝代：明

有客有客云林间，自言愚公之谷幽人之槃，白板作扉柴作关。一枝之栖六月息，须髯未戟鬓未斑。黄金筑台骏骨市，掉头不顾寻空山。山前一水秋清浅，摩天照出东西巘。宇衡相望烟火邻，君不好游余亦倦。握羽扇，扫石床。穿曲径，汎回塘。地僻山空日正长，西风禾黍送新凉。正喜采薇和煮石，暂来扣角共歌商。歌声缥缈不知处，主人原向云中住。忍见荆棘横道生，忍闻豺虎当人语。竹藏张廌，树种橐驼。取人间者少，攘造物者多。寮毁鲁丘，仓尼邹轲，莫将道路叹蹉跎。此生只合置丘壑，平地何日无风波。足有谢公屐，门有翟公罗。天地莽莽阔如许，君胡为乎山之阿。共说人生行乐耳，醉来休问夜如何。啼鸦绕霜樾，明月坠庭柯。
过饮黄周士小园柱诗见赠隃今三载再入五羊重辱招呼乃克和答
作者：张萱
朝代：明

正喜开尊日，仍逢看菊时。好题五字去，长忆隔年期。野水盈盈阔，浮云故故垂。相逢愁自失，唯报梦频驰。青尊长共对，白日坐能移。但使龙文合，何妨雁字迟。城高新月小，海涨晚烟垂。转惜分携地，秋光照玉羁。
过饮黄周士小园柱诗见赠隃今三载再入五羊重辱招呼乃克和答·其一
作者：张萱
朝代：明

正喜开尊日，仍逢看菊时。好题五字去，长忆隔年期。野水盈盈阔，浮云故故垂。相逢愁自失，唯报梦频驰。
过饮黄周士小园柱诗见赠隃今三载再入五羊重辱招呼乃克和答·其二
作者：张萱
朝代：明

青尊长共对，白日坐能移。但使龙文合，何妨雁字迟。城高新月小，海涨晚烟垂。转惜分携地，秋光照玉羁。
过骆达叔湖园留酌夜归灯下对使走笔赋谢
作者：张萱
朝代：明

旧圃新堤十亩馀，柴扉应拟草玄居。开尊日满贤人酒，投辖时来长者车。三径已闻誇蒋诩，五湖何必汎陶朱。篝灯不惜归途远，掩映波光恋客裾。
还拙老人五日还泰和赠以葛袍题其袂而别之
作者：张萱
朝代：明

廿年缟带暂分携，五日河桥赠绤絺。清风两腋歌无斁，缠臂何须五色丝。
迷楼怀古
作者：张萱
朝代：明

广陵佳丽帝王州，凤舸龙舆几度游。往事最怜隋大业，东来天子幸迷楼。迷楼缥缈垂杨市，飞栋浮甍三十里。千门万户纷蔽亏，碧海扶桑宛相似。不数崇霞馆，莫拟阿房宫。琅玕饰榱题，翡翠雕帘栊。银台碧树杳何许，宝础方花路几重。曲曲朱栏金瞰蜿，沉沉绮障玉盘龙。盘龙瞰蜿吹香雾，飞入迷楼不知处。阁道氤氲白昼昏，惟有春风自来去。春风烂熳春日然，不及迷楼春更妍。但愿朱颜倾一国，却忘玉树怨当年。水殿裁淫魄，集羽谱旋□。铜龙烧烛腻，金虎蹙红嫣。万斛荧荧□照夜，银河倒捲楼头泻。酣香帐底花正眠，含情已望迷楼下。徵书夜夜下昭阳，紫髯郎将促新妆。民间有女不敢嫁，娥眉婉转待君王。君王歌舞美韶华，扫天红粉凌朝霞。坐垂蚊睫犹嫌影，妆对芙蓉不让花。乌铜屏射香云袅，珊瑚枕坠金钗小。月下初乘任意车，楼头欲却司晨鸟。爇尽名香恨转痴，司晨鸟去莫教啼。怜憨笑傍司花女，索伴娇嗔来梦儿。皓齿明眸斗媚妩，背侬顾影调鹦鹉。呼来如恨亦如羞，怪底迷云又迷雨。迷雨莫还莫，迷云朝复朝。娟娟望春月，脉脉听春潮。春月春潮怜故国，一片迷魂归未得。鬼声夜半哭潮头，迷楼白日无颜色。吴公台下草萧疏，回首迷楼春易徂。为问彭城数尺帛，何如三十六封书。古来成败皆如此，朝霜秋叶东流水。君莫悲南河杨，亦莫歌北地李。独怜歌舞嘘作烟，血光万丈连天紫。山阳渎口悲风起，白日欲裂黄云死。我今醉唱迷楼歌，雄剑酸嘶奈若何。吁嗟乎，啼蛄吊月络纬织，野燐昼舞狐起立，泽葵秋老红兰泣。君不见咸阳古道中，残碑寂寞苔痕蚀。
送卢少从检校江藩
作者：张萱
朝代：明

风尘谁识折腰心，暂借都曹任陆沉。拄颊饱看庐岳色，参卿閒卧省薇阴。廿年拙宦甘频谴，五字新诗独苦吟。若向琵琶亭下过，莫将孤泪湿青襟。
送吴允兆太学归吴
作者：张萱
朝代：明

啼莺声里客还家，几载风尘两鬓华。作客懒歌燕市筑，为渔不泛武陵花。菰蒲野水他年绿，杨柳春桥几树斜。十日平原千里别，可堪清泪向天涯。春明门外草芊芊，有客归乘范蠡船。云梦胸中藏八九，孟尝门下识三千。纵横橐剩书裙笔，羞涩囊空卖赋钱。若问生涯君亦得，一溪明月一溪烟。
送吴允兆太学归吴·其一
作者：张萱
朝代：明

啼莺声里客还家，几载风尘两鬓华。作客懒歌燕市筑，为渔不泛武陵花。菰蒲野水他年绿，杨柳春桥几树斜。十日平原千里别，可堪清泪向天涯。
送吴允兆太学归吴·其二
作者：张萱
朝代：明

春明门外草芊芊，有客归乘范蠡船。云梦胸中藏八九，孟尝门下识三千。纵横橐剩书裙笔，羞涩囊空卖赋钱。若问生涯君亦得，一溪明月一溪烟。
送吴养志明府擢任之建昌
作者：张萱
朝代：明

使君昔住飞云峰，桃花满地皆春风。使君今游飞猿峤，寂寂桃花生绿茑。绿茑牵蔓蟀蟋鸣，野人走看车彭彭。碇冈老父持钱送，麻源儿童拍掌迎。螭碑百尺世不改，行人指点泪如漼。我思使君君再来，榕溪明月长相待。呜呼，榕溪明月长相待。
送吴养志老师抉建昌同守
作者：张萱
朝代：明

四百峰头暂解机，笑将新酒沥斜晖。蝉鸣古树秋悲咽，鹭过溪田雨骤飞。江上好风催去棹，吴南老父候来徽。飞云此别空为忆，更有何人最振衣。单车天外访罗浮，四十专城未白头。桑下雉驯嗟鲁令，门前桃盛忆潘侯。霜帆晓挂寒云断，野旆晴翻古树秋。想到旰江诗兴好，何人同上伟观楼。山城秋尽一江横，五两牵风拂去旌。暑雨棠阴人共爱，波流帆影月同清。离筵歌舞花丛散，候骑旌旗雪队迎。到日旰溪逢竹马，只应歌咏伴猿声。江门祖帐挂寒晖，云绕南天水驿微。好鸟飞花迎画鼓，轻风吹浪湿鎗旗。模糊晓树含烟出，缥缈霜帆带雨飞。从此罗浮秋寂寞，高轩谁复过柴扉。
送吴养志老师抉建昌同守·其一
作者：张萱
朝代：明

四百峰头暂解机，笑将新酒沥斜晖。蝉鸣古树秋悲咽，鹭过溪田雨骤飞。江上好风催去棹，吴南老父候来徽。飞云此别空为忆，更有何人最振衣。
送吴养志老师抉建昌同守·其三
作者：张萱
朝代：明

山城秋尽一江横，五两牵风拂去旌。暑雨棠阴人共爱，波流帆影月同清。离筵歌舞花丛散，候骑旌旗雪队迎。到日旰溪逢竹马，只应歌咏伴猿声。
送吴养志老师抉建昌同守·其二
作者：张萱
朝代：明

单车天外访罗浮，四十专城未白头。桑下雉驯嗟鲁令，门前桃盛忆潘侯。霜帆晓挂寒云断，野旆晴翻古树秋。想到旰江诗兴好，何人同上伟观楼。
送吴养志老师抉建昌同守·其四
作者：张萱
朝代：明

江门祖帐挂寒晖，云绕南天水驿微。好鸟飞花迎画鼓，轻风吹浪湿鎗旗。模糊晓树含烟出，缥缈霜帆带雨飞。从此罗浮秋寂寞，高轩谁复过柴扉。
送存公归中州
作者：张萱
朝代：明

白足何人伴，青山几日程。宿根原彗业，馀习得诗名。少室松收粉，梁园雪煮铛。由来乞食处，不羡五侯鲭。
送曾元陟应明经试
作者：张萱
朝代：明

河桥尊酒共歌骊，綵笔翩翩对赤墀。奏赋不妨前主席，说诗慎勿解人颐。征途日暖花如锦，御苑风和柳欲丝。若上金台须一醉，天涯芳草正离离。
送朱季美万伯文游海丰
作者：张萱
朝代：明

空江宿雨日霏霏，二妙孤帆去若飞。海味纵谙休久住，花期渐过好怀归。总因设醴频移棹，肯为歌鱼厌采薇。携得橐装誇陆贾，可能重问旧柴扉。
送李宓瑶明府令宝安
作者：张萱
朝代：明

独持银艾蜃楼边，片片黄云照锦鞯。鼍鼓不諠濒海戍，马人尽种隔江田。囊携綵笔官能傲，邑傍青山吏亦仙。到日政馀秋正好，刺桐花下坐鸣弦。
送王民春归楚黄时民春与余俱携家游白下而民春归矣余尚淹留去住含悲用申短律以赠行李
作者：张萱
朝代：明

两载携家共壮游，留君不住独彝犹。名高鹦鹉当年赋，人去潇湘第几秋。肯信燕台金已筑，空怜楚璞价难售。归来尚喜虔刀在，且向墙东问蹇脩。
送韩伯声令宣化
作者：张萱
朝代：明

已翥云间舄，今乘海上桴。为儒称信史，作吏得名区。野色浮葭菼，秋声到蟪蛄。悬知下车日，紫气满苍梧。分野三湘北，专城百粤西。且驯蒲邑雉，莫哂武城鸡。事简官能傲，山名诗有题。亦闻饶桂树，莫惜寄幽栖。纬象占郎宿，清光切上台。问程一月至，候吏隔州来。柳迎银艾舞，花覆印床开。衙散无长事，琴鸣鹤上台。此亦趋庭地，因君感岁华。公衙对铜柱，官俸请丹砂。春雨椒多实，秋山桂易花。倘逢诸绛老，试问旧桑麻。怅别神仙令，深惭肺腑盟。河桥将进酒，津树远含情。好月临晴水，飞花拂去旌。应怜江上客，岁晏蹇无成。
送韩伯声令宣化·其一
作者：张萱
朝代：明

已翥云间舄，今乘海上桴。为儒称信史，作吏得名区。野色浮葭菼，秋声到蟪蛄。悬知下车日，紫气满苍梧。
送韩伯声令宣化·其三
作者：张萱
朝代：明

纬象占郎宿，清光切上台。问程一月至，候吏隔州来。柳迎银艾舞，花覆印床开。衙散无长事，琴鸣鹤上台。
送韩伯声令宣化·其二
作者：张萱
朝代：明

分野三湘北，专城百粤西。且驯蒲邑雉，莫哂武城鸡。事简官能傲，山名诗有题。亦闻饶桂树，莫惜寄幽栖。
送韩伯声令宣化·其五
作者：张萱
朝代：明

怅别神仙令，深惭肺腑盟。河桥将进酒，津树远含情。好月临晴水，飞花拂去旌。应怜江上客，岁晏蹇无成。
送韩伯声令宣化·其四
作者：张萱
朝代：明

此亦趋庭地，因君感岁华。公衙对铜柱，官俸请丹砂。春雨椒多实，秋山桂易花。倘逢诸绛老，试问旧桑麻。
送韩叔捷太守觐还皖城兼怀林郡丞春池孙别驾古塘得二萧即席赋
作者：张萱
朝代：明

西山晴色照行镳，蹀躞春风五马骄。南国褰帷汤沐重，东方赐履玺书遥。乡心不尽云千叠，别绪那堪柳万条。为语风流庾楼客，王孙芳草可能招。
送馆师
作者：张萱
朝代：明

鲥鱼初上荻苗肥，潦倒江亭浊酒卮。授简正逢悬尘后，论心长忆碎壶时。共期夜气双龙合，无恨波光独鸟飞。莫向天涯惜离别，同栖曾拟上林枝。
送黄士明宗伯还朝
作者：张萱
朝代：明

六符曾奏泰阶平，翘首文昌耀紫清。叱驭不皇将寿母，承颜还喜有难兄。已调一匕清凉散，莫啜三杯旧本羹。为语长安棋九局，愿君当局且推枰。遥瞻衮绣五云中，郁水灵洲紫气浓。履曳星辰新国老，座环奎壁旧宗工。曾烧莲烛光笼月，谁撼鸦铃夜战风。到日白麻已平读，赓歌须为赋车攻。
送黄士明宗伯还朝·其一
作者：张萱
朝代：明

六符曾奏泰阶平，翘首文昌耀紫清。叱驭不皇将寿母，承颜还喜有难兄。已调一匕清凉散，莫啜三杯旧本羹。为语长安棋九局，愿君当局且推枰。
送黄士明宗伯还朝·其二
作者：张萱
朝代：明

遥瞻衮绣五云中，郁水灵洲紫气浓。履曳星辰新国老，座环奎壁旧宗工。曾烧莲烛光笼月，谁撼鸦铃夜战风。到日白麻已平读，赓歌须为赋车攻。
邑佐潘侯偕乡友移樽小园目废已久不能趋侍赋此奉谢二首
作者：张萱
朝代：明

为问明经士，胡然困簿曹。綵毫散霞绮，白眼撑天高。手板虽常执，冰清能自操。驾时知有日，且莫厌尘劳。骨傲宦难巧，才多官自贫。芳游非汗漫，野饮见清真。看竹不问主，寻源数涉津。自怜阳里子，不获抚车尘。
邑佐潘侯偕乡友移樽小园目废已久不能趋侍赋此奉谢二首·其一
作者：张萱
朝代：明

为问明经士，胡然困簿曹。綵毫散霞绮，白眼撑天高。手板虽常执，冰清能自操。驾时知有日，且莫厌尘劳。
邑佐潘侯偕乡友移樽小园目废已久不能趋侍赋此奉谢二首·其二
作者：张萱
朝代：明

骨傲宦难巧，才多官自贫。芳游非汗漫，野饮见清真。看竹不问主，寻源数涉津。自怜阳里子，不获抚车尘。
邑侯姚公宾馆落成招同韩参知叔捷曾侍御泽卿宴集赋谢
作者：张萱
朝代：明

肆筵缉御醉深宵，欲颂斯干兴转饶。正喜乐郊无硕鼠，更闻私谒绝阳鱎。莎庭昼静琴声古，竹阁霜寒鹤梦遥。耕凿已堪长鼓腹，赋成莫向桂丛招。华馆初开辍簿书，一帘秋色满阶除。芳尊卜夜频烧烛，蹇足因人亦曳裾。好客榻缘徐孺下，□言席为盖公虚。榕溪县舍清如水，更说官清水不如。
邑侯姚公宾馆落成招同韩参知叔捷曾侍御泽卿宴集赋谢·其一
作者：张萱
朝代：明

肆筵缉御醉深宵，欲颂斯干兴转饶。正喜乐郊无硕鼠，更闻私谒绝阳鱎。莎庭昼静琴声古，竹阁霜寒鹤梦遥。耕凿已堪长鼓腹，赋成莫向桂丛招。
邑侯姚公宾馆落成招同韩参知叔捷曾侍御泽卿宴集赋谢·其二
作者：张萱
朝代：明

华馆初开辍簿书，一帘秋色满阶除。芳尊卜夜频烧烛，蹇足因人亦曳裾。好客榻缘徐孺下，□言席为盖公虚。榕溪县舍清如水，更说官清水不如。
邓伯乔韩孟郁区启图同集黄元卿渌水草堂得龙字
作者：张萱
朝代：明

老去交穷万事慵，疏林把臂暂从容。文章共喜人为豹，磊磈频浇酒是龙。历历青瑶浮筱簜，粼粼寒玉照芙蓉。尊开尚有黄花在，莫竞人间桃李秾。
邓太素守连州一岁辄以忤当事求去余适入五羊与孙子真载酒过之得秋字
作者：张萱
朝代：明

一别曾经二十秋，开尊驻楫共彝犹。折腰不为陶元亮，去国休从马少游。千古雄名还我辈，一时拙宦是名流。儿童项领皆长袖，怪底郎当舞不休。
邓玄度以荷池同内弄孙听雨诗见示用来韵答之
作者：张萱
朝代：明

内宴长开独闭门，红妆战雨满芳园。林间风气案前妇，花下宁馨膝上孙。谁散馀霞供綵笔，且将磊磈付清尊。悬知北面含饴者，笑问翁今舌尚存。
邓玄度佥宪分俸贻书注念笃挚感而赋谢情见乎词
作者：张萱
朝代：明

廛廛廛廛廛廛廛，泽畔行吟有所思。远道一函空谷喜，故人千里草堂资。休怜矰缴施鸿鹄，却喜烟霞狎鹿麋。梦笔尚存身尚健，赋成不拟楚臣悲。
邓玄度开府衡阳筑天尺馆于祝融峰上以书见招时奉母山居不能奔命诗以寄谢
作者：张萱
朝代：明

岧峣孤馆祝融峰，一榻长悬紫翠中。为问群星谁共摘，由来帝座可能通。不须白日招黄鹄，且向青天驾赤龙。□□□□□□□，□□□□□□□。
邓玄度观察以归兴十章见寄用来韵漫赋草土馀生不宜拈弄笔墨第兰契久阔芳讯遥临掩泣抒怀罪我勿计也
作者：张萱
朝代：明

才闻开柏府，何事卧柴门。远道新归客，荒山旧隐村。因吟湘水句，知汎武陵源。宦拙惟清白，千秋付子孙。世事皆蕉鹿，生涯在钓车。锦囊携白雪，綵笔散馀霞。儤直曾焚草，休官不待瓜。归来芦荻岸，云是汉江槎。地僻桂松满，身閒鱼鸟亲。出门诗有料，入室甑生尘。兰佩虽堪纫，柴车且莫巾。德星原是客，帝座近何人。游壮心仍壮，官奇归亦奇。壶清原白玉，绳直是朱丝。北阙虽蹲豹，南天独驾螭。芰荷犹可制，何必问迦黎。谁能贤避路，故作倦投林。煮石壬峰北，疏泉癸水阴。畏人防敖骨，耽句耗雄心。不远追锋驾，居山且莫深。独握如椽笔，时掀似戟须。折芳山有鬼，颂橘木为奴。见说开三径，何须汎五湖。迷津如欲问，莫忘老农夫。偃蹇轩裳客，栖迟云水乡。寻僧参半偈，采药试新方。合眼棋枰侧，高眠酒瓮旁。能閒有今日，始觉旧时忙。一枕青山里，双桡碧海边。乘潮收蟹稻，带雨种■田。作赋犹能卖，酟邻不乏钱。试寻遂初语，高揖谢前贤。还尔三旌贵，留余八尺身。如何日暮处，俱是远行人。春后官才弃，秋来食已贫。尚堪宣室对，不用赐黄银。屋后数竿竹，墙边几亩桑。自怜臣袖短，空负圣恩长。病起繁霜鬓，生还老夕郎。赤松知有约，能否即休粮。
邓玄度观察以归兴十章见寄用来韵漫赋草土馀生不宜拈弄笔墨第兰契久阔芳讯遥临掩泣抒怀罪我勿计也·其一
作者：张萱
朝代：明

才闻开柏府，何事卧柴门。远道新归客，荒山旧隐村。因吟湘水句，知汎武陵源。宦拙惟清白，千秋付子孙。
邓玄度观察以归兴十章见寄用来韵漫赋草土馀生不宜拈弄笔墨第兰契久阔芳讯遥临掩泣抒怀罪我勿计也·其七
作者：张萱
朝代：明

偃蹇轩裳客，栖迟云水乡。寻僧参半偈，采药试新方。合眼棋枰侧，高眠酒瓮旁。能閒有今日，始觉旧时忙。
邓玄度观察以归兴十章见寄用来韵漫赋草土馀生不宜拈弄笔墨第兰契久阔芳讯遥临掩泣抒怀罪我勿计也·其三
作者：张萱
朝代：明

地僻桂松满，身閒鱼鸟亲。出门诗有料，入室甑生尘。兰佩虽堪纫，柴车且莫巾。德星原是客，帝座近何人。
邓玄度观察以归兴十章见寄用来韵漫赋草土馀生不宜拈弄笔墨第兰契久阔芳讯遥临掩泣抒怀罪我勿计也·其九
作者：张萱
朝代：明

还尔三旌贵，留余八尺身。如何日暮处，俱是远行人。春后官才弃，秋来食已贫。尚堪宣室对，不用赐黄银。
邓玄度观察以归兴十章见寄用来韵漫赋草土馀生不宜拈弄笔墨第兰契久阔芳讯遥临掩泣抒怀罪我勿计也·其二
作者：张萱
朝代：明

世事皆蕉鹿，生涯在钓车。锦囊携白雪，綵笔散馀霞。儤直曾焚草，休官不待瓜。归来芦荻岸，云是汉江槎。
邓玄度观察以归兴十章见寄用来韵漫赋草土馀生不宜拈弄笔墨第兰契久阔芳讯遥临掩泣抒怀罪我勿计也·其五
作者：张萱
朝代：明

谁能贤避路，故作倦投林。煮石壬峰北，疏泉癸水阴。畏人防敖骨，耽句耗雄心。不远追锋驾，居山且莫深。
邓玄度观察以归兴十章见寄用来韵漫赋草土馀生不宜拈弄笔墨第兰契久阔芳讯遥临掩泣抒怀罪我勿计也·其八
作者：张萱
朝代：明

一枕青山里，双桡碧海边。乘潮收蟹稻，带雨种■田。作赋犹能卖，酟邻不乏钱。试寻遂初语，高揖谢前贤。
邓玄度观察以归兴十章见寄用来韵漫赋草土馀生不宜拈弄笔墨第兰契久阔芳讯遥临掩泣抒怀罪我勿计也·其六
作者：张萱
朝代：明

独握如椽笔，时掀似戟须。折芳山有鬼，颂橘木为奴。见说开三径，何须汎五湖。迷津如欲问，莫忘老农夫。
邓玄度观察以归兴十章见寄用来韵漫赋草土馀生不宜拈弄笔墨第兰契久阔芳讯遥临掩泣抒怀罪我勿计也·其十
作者：张萱
朝代：明

屋后数竿竹，墙边几亩桑。自怜臣袖短，空负圣恩长。病起繁霜鬓，生还老夕郎。赤松知有约，能否即休粮。
邓玄度观察以归兴十章见寄用来韵漫赋草土馀生不宜拈弄笔墨第兰契久阔芳讯遥临掩泣抒怀罪我勿计也·其四
作者：张萱
朝代：明

游壮心仍壮，官奇归亦奇。壶清原白玉，绳直是朱丝。北阙虽蹲豹，南天独驾螭。芰荷犹可制，何必问迦黎。
郑与庄畸园五岭之名园也欲候吕安之远驾君是嵇康寄题杜甫之草堂余惭高适戏呈二律窃附千秋
作者：张萱
朝代：明

山林风气远相亲，欲向桃源试问津。郑圃已知胜郑谷，畸园应自候畸人。曾闻珍桧雁舒翅，会见长松龙作鳞。我亦子真丘壑友，论交何必抚芳尘。君家山水有清音，把臂谁同笑入林。花影一庭堆锦绣，朋游四坐列璆琳。鹤池鸥屿空悬梦，筠径荷亭尚未寻。安得懒真家老笔，为君写付少文琴。
郑与庄畸园五岭之名园也欲候吕安之远驾君是嵇康寄题杜甫之草堂余惭高适戏呈二律窃附千秋·其一
作者：张萱
朝代：明

山林风气远相亲，欲向桃源试问津。郑圃已知胜郑谷，畸园应自候畸人。曾闻珍桧雁舒翅，会见长松龙作鳞。我亦子真丘壑友，论交何必抚芳尘。
郑与庄畸园五岭之名园也欲候吕安之远驾君是嵇康寄题杜甫之草堂余惭高适戏呈二律窃附千秋·其二
作者：张萱
朝代：明

君家山水有清音，把臂谁同笑入林。花影一庭堆锦绣，朋游四坐列璆琳。鹤池鸥屿空悬梦，筠径荷亭尚未寻。安得懒真家老笔，为君写付少文琴。
郑台擢涖郡昭州便道枉驾赋此谢别
作者：张萱
朝代：明

天南五马忽西驰，却忆琴鸣瘴海时。万里新诗在怀袖，十年阔契念途泥。隼旗幸驻彝门驾，鳄渚长瞻岘首碑。见说东西将赐履，罗浮遗老正扶藜。
郑司马辂思谢大行友可萧给谏损之沈司马伯含朱太史元价邓明府玄度汤太史嘉宾刘孝廉百世毕中舍孟侯徐司马鸣卿蔡司马元履社集城西隅赋得郁郁园中柳
作者：张萱
朝代：明

青阳忽云迈，南讹秩炎晖。烦蒸厌房栊，美游城西垂。风日清且嘉，百卉纷葳蕤。朱榴照丹楹，红蕖冒绿池。娜娿拂地条，袅袅掌中姿。濡根荫华樾，春心常自持。枝枝既相绾，叶叶亦相依。流飔弄晴翠，绰态盈芳墀。幸不委道傍，攀枝非所悲。感此良宴会，念彼朱明移。丰景岂不赊，成贷理无违。贞脆固异质，荣悴□□□。□□□□惬，无为达者嗤。
郑松门太史以诗送其里人纪贞石司训归善并以见怀赋此附谢
作者：张萱
朝代：明

金风飒飒送霜砧，万里停云思不禁。北阙岂烦明主梦，西方犹有美人音。看君剑佩星辰近，老我山林岁月深。珍重交情足千古，却从天外问遗簪。
鄚州北十里为白杨店乃一大泽也水草所钟曰淀余按图经此淀乃唐令鱼君所凿故名鱼君陂统志失考土人传误诗以表之
作者：张萱
朝代：明

返照翻林依积淀，危桥卧柳度荒墟。居人但识鱼为业，不省当年君是鱼。
鄱阳道中苦热
作者：张萱
朝代：明

山雨夜来歇，火轮朝更然。驱车赤日下，归梦白云边。道暍浆频乞，马瘏鞭不前。世途浑扰扰，暄冷总堪怜。竟日汗成雨，终宵蛟似雷。汉阴疲抱瓮，河朔忆传杯。敢谓輶轩使，真惭褦襶来。层冰不可踏，怅望玉真台。
鄱阳道中苦热·其一
作者：张萱
朝代：明

山雨夜来歇，火轮朝更然。驱车赤日下，归梦白云边。道暍浆频乞，马瘏鞭不前。世途浑扰扰，暄冷总堪怜。
鄱阳道中苦热·其二
作者：张萱
朝代：明

竟日汗成雨，终宵蛟似雷。汉阴疲抱瓮，河朔忆传杯。敢谓輶轩使，真惭褦襶来。层冰不可踏，怅望玉真台。
重过七星岩祝明府招同南海王明府岩集时余以制帅戴公出访后至遂成长夜之饮赋谢
作者：张萱
朝代：明

旧游重过便神驰，昏黑能来席更移。何事不随仙令舄，自怜错顾尚书期。娟娟新月还须照，滚滚飞觞莫愬迟。卜昼多君兼卜夜，风流不数习家池。
重过小桃源
作者：张萱
朝代：明

秋色今已晏，幽人何处寻。篱疏多虎迹，椹熟变鸮音。数月始相过，孤尊聊共斟。楼头同指点，绕槛白云岑。
重过桐江钓台留题
作者：张萱
朝代：明

片帆又过富春山，新水平添旧日滩。再上双台舒一啸，不妨啼鸟报春残。莫将急鼓叠回风，且向中流看织荭。石上相逢休问姓，当年我亦一渔翁。缁川亦是钓璜馀，错把安车拟副车。干象犹堪频入梦，君房空奏一函书。欲屈狂奴作汉臣，交情总是白头新。垂竿莫说前贤误，文叔于今非故人。
重过桐江钓台留题·其一
作者：张萱
朝代：明

片帆又过富春山，新水平添旧日滩。再上双台舒一啸，不妨啼鸟报春残。
重过桐江钓台留题·其三
作者：张萱
朝代：明

缁川亦是钓璜馀，错把安车拟副车。干象犹堪频入梦，君房空奏一函书。
重过桐江钓台留题·其二
作者：张萱
朝代：明

莫将急鼓叠回风，且向中流看织荭。石上相逢休问姓，当年我亦一渔翁。
重过桐江钓台留题·其四
作者：张萱
朝代：明

欲屈狂奴作汉臣，交情总是白头新。垂竿莫说前贤误，文叔于今非故人。
重过海珠寺读旧题
作者：张萱
朝代：明

两岸丹枫叶叶新，重携尊酒赛江神。黄金误结依刘客，白发谁怜哭汉人。灯下僧雏休问讯，帆前鸥鸟尚相亲。旧题已付湘灵瑟，何必游人为拂尘。
金山寺逢观微上人至自里中
作者：张萱
朝代：明

福地游方遍，浮云意自閒。江船乞食去，海会泛杯还。净口中冷水，埋名北固山。因逢故乡客，一笑出柴关。
钟陵道上苦雨歌呈周韦西明府
作者：张萱
朝代：明

今日苦雨昨苦雪，武阳古道行人绝。春光已送二月来，何事蛟冰犹未折。寒烟漠漠草萋萋，林花不放鸟不啼。渡口狂涛作人立，我来问渡声酸嘶。策马长驱登玉岭，高天未午日已瞑。舆籓已裂盖亦破，彳亍仆夫泥过胫。居人为指钟陵城，湿云压城城欲倾。罗溪新堤大如线，后推前挽空屏营。仆夫有趾不敢举，睊睊相对黯无语。一堤已过复一堤，咫尺钟陵杳如许。四山昏黑一声雷，电光迸射心胆摧。篝灯欲灭雨复注，停车慑伏空林隈。我母鱼轩幸前发，嗟此艰危能自拔。入门长跪问母安，惨淡灯前犹吐舌。钟陵仙吏贤主人，授餐授馆为居停。笑我别来头半白，逢君此日眼能青。问余奉母将何适，母已年衰踰八十。十载为郎尚抱关，相逢悔捧毛生檄。山川跋涉转踌躇，破雨冲泥御版舆。即使怀羹长可饱，不如归去赋閒居。
长安市上歌送米仲诏还令铜梁
作者：张萱
朝代：明

莫歌蜀道难，莫歌蜀道易。蜀难蜀易何足云，请君且看长安市。长安市上舞春风，轹辐扬鞭处处逢。绣陌千条车似水，香尘万斛马如龙。玉作双轮金作马，左驰右突不复疑。开山岂倩灵威伯，驾海宁用无支祈。自言一生好身手，奔腾不分飞廉后。自言举足尽康庄，趫趠直出章亥傍。岂知跬步有反覆，夷险平陂原倚伏。羊肠鸟道森眼前，何必蚕丛与鱼服。风尘道路总悠悠，前倾后覆无时休。蹄涔慎勿忽衣袽，平地往往摧华辀。铜梁仙令米仲诏，襆被长吁何扰扰。五年三度走峨岷，秣马脂车如制鹞。翩翩昨日来朝天，两拳不挟一文钱。妻寒儿馁岂暇问，尚方旅实空累然。青珠锡碧既璀璨，璆铁银镂尤精研。千盘百折幸弛担，稽首毕献明堂前。帝傍之鬼问私觌，令有两拳张不得。仓皇称贷复破产，猾吏奸胥犹咤叱。白昼鼠狐已如此，何问陷阱与罟获。难行路，路行难，石栈天梯尚可攀。春明门内地数尺，令我踯躅不得开心颜。君是帝城人，我是帝城客。共问帝城乐，如何舌长咋。褒斜滟滪徒区区，畏途尚在长安陌。高台洒酒共歌骊，飒飒秋风竹马嘶。此日帝城君自见，双凫莫惜更西飞。西飞何日过三峨，长安回首畏途多。追锋若出长安市，莫忘长安市上歌。
长寿庵写经示众十五举
作者：张萱
朝代：明

文殊一举白搥，世尊便下法座。盏子脱手落地，楪子八片先破。谁造报恩大院，共赞风流驸马。走入斗斛行中，不识庐陵米价。出水与未出水，莲叶即是荷花。正去偏来都着，这边那畔元差。撞来人是属虎，本命我是属猴。为它轰开十字，骑牛转不识牛。草鞋戴在头上，可怜斩却猫儿。谩说青霄有路，木人长皱双眉。勘破台山婆子，打牛不用磨砖。莫学隔墙过杖，但须顺水推船。五通老便成精，龟毛何必三尺。一锤打破虚空，针线无缝难识。止须拨草瞻风，枉费撩蜂剔蜡。白昼失却金针，夜来枕上一劄。土地覆却饭篮，才识和尚一面。若许七日来寻，鬼窟捉鬼难骗。手中雀儿死活，一抬一捺太急。眼里尘沙拨尽，黄金屑又添入。买绵却又买絮，总是王婆推磨。一口汲尽西江，知冷知煖由我。开铺只图买卖，任你牙行利嘴。交易不比寻常，死猫儿头最贵。头正自然尾正，眼明不怕面生。从它赤讳白诔，秋夜月到三更。夜寒青女机罢，烛晓玉人梦来。石霜父子转侧，万户俱闭俱开。莫问短五长三，休管八横七纵。裂开即是捏聚，烂泥隐刺真痛。
长寿庵写经示众十五举·其一
作者：张萱
朝代：明

文殊一举白搥，世尊便下法座。盏子脱手落地，楪子八片先破。
长寿庵写经示众十五举·其七
作者：张萱
朝代：明

五通老便成精，龟毛何必三尺。一锤打破虚空，针线无缝难识。
长寿庵写经示众十五举·其三
作者：张萱
朝代：明

出水与未出水，莲叶即是荷花。正去偏来都着，这边那畔元差。
长寿庵写经示众十五举·其九
作者：张萱
朝代：明

土地覆却饭篮，才识和尚一面。若许七日来寻，鬼窟捉鬼难骗。
长寿庵写经示众十五举·其二
作者：张萱
朝代：明

谁造报恩大院，共赞风流驸马。走入斗斛行中，不识庐陵米价。
长寿庵写经示众十五举·其五
作者：张萱
朝代：明

草鞋戴在头上，可怜斩却猫儿。谩说青霄有路，木人长皱双眉。
长寿庵写经示众十五举·其八
作者：张萱
朝代：明

止须拨草瞻风，枉费撩蜂剔蜡。白昼失却金针，夜来枕上一劄。
长寿庵写经示众十五举·其六
作者：张萱
朝代：明

勘破台山婆子，打牛不用磨砖。莫学隔墙过杖，但须顺水推船。
长寿庵写经示众十五举·其十
作者：张萱
朝代：明

手中雀儿死活，一抬一捺太急。眼里尘沙拨尽，黄金屑又添入。
长寿庵写经示众十五举·其十一
作者：张萱
朝代：明

买绵却又买絮，总是王婆推磨。一口汲尽西江，知冷知煖由我。
长寿庵写经示众十五举·其十三
作者：张萱
朝代：明

头正自然尾正，眼明不怕面生。从它赤讳白诔，秋夜月到三更。
长寿庵写经示众十五举·其十二
作者：张萱
朝代：明

开铺只图买卖，任你牙行利嘴。交易不比寻常，死猫儿头最贵。
长寿庵写经示众十五举·其十五
作者：张萱
朝代：明

莫问短五长三，休管八横七纵。裂开即是捏聚，烂泥隐刺真痛。
长寿庵写经示众十五举·其十四
作者：张萱
朝代：明

夜寒青女机罢，烛晓玉人梦来。石霜父子转侧，万户俱闭俱开。
长寿庵写经示众十五举·其四
作者：张萱
朝代：明

撞来人是属虎，本命我是属猴。为它轰开十字，骑牛转不识牛。
长步公馆留题
作者：张萱
朝代：明

野店名长步，荒邮驻远征。王程嗟束急，堠吏喜逢迎。一壑烟霞色，数家鸡犬声。乡关今几许，马首片云横。
閒居咏怀奉寄黄士明黄亮垣韩绪仲三太史
作者：张萱
朝代：明

老向明时幸戮馀，遥缄天上故人书。杖头欲问青藜火，鼎足谁分白玉除。毕世云泥空臭味，半生丘壑任居诸。行吟泽畔身犹健，剩作人间老蠹鱼。
问匡云僧病
作者：张萱
朝代：明

道路难如此，津梁疲若何。谁为驱二竖，我欲问三摩。定出足还禁，空顽诗有魔。愿言长驻锡，小圃即祇陀。
问水歌
作者：张萱
朝代：明

嗟余读洪范，恒雨亦咎徵。问雨何以恒，有聪不能听。咎急故罚寒，厥极无乃贫。天启五年秋七月，伏金已半先天日。皇天降割何不仁，降割独先余下邑。显显神君听最聪，优优仁政咎非急。水哉胡然不润下，金不收兮藏气失。人言黑猪曾渡河，月虽仰瓦未离毕。何事滂沱七昼夜，彳亍商羊号飋䫻。铮栈雷车驾阴帝，神鞭鬼驭驱狂䎉。黑风吹城城已摧，黑蜧翻波波欲立。海底卷上天中央，冰夷起舞老蛟泣。金乌锻翮天炱煤，崩云泼墨如喧豗。共工无计窃帝壤，女娲不复填芦灰。骊峰象岭已摇足，浮山又欲还蓬莱。东岗为碇不可系，昼簸夜荡将摧颓。四百君无大力负，我且挟尔同上昆崙台。回头挥涕问城市，纵横大陆龙蛇起。弘农不遇公沙穆，刺山合窳何日死。朝惊东陌变空桑，暮诧西廛同瓠子。悬釜枝头哺鹄形，架巢屋角飧鱼婢。神君一叶犯洪涛，为听嗷嗷歌玉蕊。菊藭未种罗浮山，竟日呼庚不呼癸。桑麻百里似漂萍，沟壑一时无汎骴。公序休誇蚁渡功，郑侨应愧乘舆惠。老农曾赋省耕诗，卖剑买犊橾豚蹄。满篝满车不满愿，穰穰更祝如京坻。忽闻屏翳括新谷，春谷更作春蛾飞。更闻玄冥税青苗，秋苗复逐秋涛驰。四境四民真不造，一目一足常相随。秋歛前年已苦暵，春耕去岁曾啼饥。嗟今春耕又秋歛，粒粒尽贡无支祈。医疮已剜眼前肉，负薪更苦毛无皮。前年不及今年苦，今年复抱明年悲。仰事俯育不必问，旧赋新税谁能支。师行粮从急如火，仰屋县官无复之。室罄欲卖无丁男，呱呱仅有怀中儿。柳州曾说宁捕蛇，盈之尚欲月攘鸡。手援胥溺出鱼腹，蒲鞭忍复加疮痍。稽首神君真乐只，民饥民溺思由已。请蠲请贷请民命，勿谓君门常万里。倩谁为扣虎豹关，何日沧洲见黄纸。吁嗟乎，杖藜泣血回白头，且向西园歌问水。
闽友林允兼偕韩宗伯余明府徵歌同汎非水居允兼以便面诗见贻用来韵答之
作者：张萱
朝代：明

船载莫愁人有五，尊开不速客来三。柴桑赋就閒情剧，颠尉毫挥醉墨酣。绮满遥天霞乍散，影翻绝壁树犹含。幔亭高宴君曾与，为我虹桥作指南。
阮玑衡以武科特起都阃东粤入贺赋赠
作者：张萱
朝代：明

天南日月羽交驰，小队军锋独授绥。自喜投戈能讲艺，更闻缓带数搴旗。师从枕上称三捷，甲富胸中擅六奇。白兽尊开君祭酒，天颜有喜虎臣知。
阻风金山柬吴敦之司理
作者：张萱
朝代：明

燕市论交忆十年，多君先着祖生鞭。朱方吏向爰书隐，綵笔名高左史编。倦客祇堪依水寺，美人犹自隔江烟。相逢倘践鸡坛约，能否江头觅孝廉。
陆令公再过小园时余他出不及扫径开尊赋此申谢
作者：张萱
朝代：明

敢云高尚傲王侯，褊性幽栖老一丘。看竹嘉宾非问主，入林仙令再登楼。岂因谋野听鸲雉，可是行春喜狎鸥。见说寻芳时觅句，行庭不见亦停驺。
陈仪翔哀词四章
作者：张萱
朝代：明

叱驭当年忆绝裾，空移愿入帝城书。因参北斗游东岱，欲换金章得玉鱼。执手阿谁凭嫁鹜，向床有客效鸣驴。生前知己一人足，吊诔何须四十馀。媚珠池上草萋萋，吊鹤徘徊鸦乱啼。哭昼倚门文伯母，建碑当户孝章妻。难兄已奉移根议，老友空缄寄泪题。我已卜邻君省否，小檀栾畔凤台西。西风邻笛不胜悲，痛忆翛然瘦鹤姿。可是一蛇盘画镜，非关二鼠啮枯枝。空山落木停云处，斜日孤帆问水时。千帙文章千古业，谁云白傅果无儿。赤虬符下白鸡年，客旐吹霜万里船。肯信吟魂迷醉骨，由来才鬼胜顽仙。常景有诗酬伯茂，文遥无酒荐元延。韶光半百休遗恨，请读南华第二篇。
陈仪翔哀词四章·其一
作者：张萱
朝代：明

叱驭当年忆绝裾，空移愿入帝城书。因参北斗游东岱，欲换金章得玉鱼。执手阿谁凭嫁鹜，向床有客效鸣驴。生前知己一人足，吊诔何须四十馀。
陈仪翔哀词四章·其三
作者：张萱
朝代：明

西风邻笛不胜悲，痛忆翛然瘦鹤姿。可是一蛇盘画镜，非关二鼠啮枯枝。空山落木停云处，斜日孤帆问水时。千帙文章千古业，谁云白傅果无儿。
陈仪翔哀词四章·其二
作者：张萱
朝代：明

媚珠池上草萋萋，吊鹤徘徊鸦乱啼。哭昼倚门文伯母，建碑当户孝章妻。难兄已奉移根议，老友空缄寄泪题。我已卜邻君省否，小檀栾畔凤台西。
陈仪翔哀词四章·其四
作者：张萱
朝代：明

赤虬符下白鸡年，客旐吹霜万里船。肯信吟魂迷醉骨，由来才鬼胜顽仙。常景有诗酬伯茂，文遥无酒荐元延。韶光半百休遗恨，请读南华第二篇。
陈景文病笃以大梦诗见别因次其韵复之捐四金以经纪其后事
作者：张萱
朝代：明

嗟君肮脏向人间，泉石烟霞日日閒。半世无家空白首，千秋有骨在青山。良朋寝右空馀涕，遗草囊中不用删。始信去留皆大梦，月明华表几时还。
陈石渠明府枉书先讯诗以谢之
作者：张萱
朝代：明

使君高谊如山丘，缄书远讯何绸缪。自怜怀刺向谁是，我欲索赋从君游。半生久已负七尺，一日便可成千秋。为击唾壶歌伏枥，起舞幸有双吴钩。
陈集生太史以便面赏花及游诃林二诗见贻用来韵赋答
作者：张萱
朝代：明

春色将阑花更明，枝头求友亦争鸣。自怜性癖诗为祟，不信吾衰酒是兵。壮志未销歌宝剑，柔肠欲语谱银筝。遥思把臂翩翩客，领略花神几许情。祇树林中宝相鞯，逃名未得却逃禅。搏天金翅知何处，入海□生已几年。休问南能台上镜，且燃太乙杖头烟。西园老矣原疏懒，不识仙缘与佛缘。
陈集生太史以便面赏花及游诃林二诗见贻用来韵赋答·其一
作者：张萱
朝代：明

春色将阑花更明，枝头求友亦争鸣。自怜性癖诗为祟，不信吾衰酒是兵。壮志未销歌宝剑，柔肠欲语谱银筝。遥思把臂翩翩客，领略花神几许情。
陈集生太史以便面赏花及游诃林二诗见贻用来韵赋答·其二
作者：张萱
朝代：明

祇树林中宝相鞯，逃名未得却逃禅。搏天金翅知何处，入海□生已几年。休问南能台上镜，且燃太乙杖头烟。西园老矣原疏懒，不识仙缘与佛缘。
陈集生太史以其弟乔生白玉楼记传奇索序诗以赠之
作者：张萱
朝代：明

文笔翩翩羔雁群，锦心绮岁更推君。东山啸傲同安石，南海扬灵有陆云。见说洛妃曾解佩，可容大令再书裙。瑶天笙鹤今盈耳，黛玉轩中砚已焚。
陈集生太史以竹下新诗便面见贻次来韵赋谢并贻欧嘉可
作者：张萱
朝代：明

何来天外奏云和，更忆花前捲白波。竹醉可随人共醉，鸟歌常喜客同歌。凤已览辉犹蔚跂，牛曾砺角莫摩挲。西园亦有此君在，不见王奠可若何。
陈集生太史以诸将诗五章见贻次来韵赋答
作者：张萱
朝代：明

南风不竞腥云涨，北斗常殷赤羽驰。症结隔垣窥赵虢，揲荒瓜幕问轩岐。须知剺面攒刀日，却是磨牙反噬时。自信傍观能审局，邢苗分邑莫教迟。角徵宫商应管无，入关空有五侯俱。未闻素服迎秦帅，浪说弯弓射郅都。降魔倒授金刚杵，奔命纷飞竹使符。且向咽喉问通塞，休将唇吻较赢输。及郑何妨亟剿民，休论老上与军臣。启疆声吠□□辈，悬阙魂惊垄亩人。阃外十连空彳亍，隆中三顾未繁频。杞忧嫠恤嗟罍耻，不献金钱止献身。推毂遥闻六乘传，宵衣旰食彻宫县。文昌祲入中黄暗，左角光摇太白连。曾国未横曹刿剑，秦庭谁赠绕朝鞭。涉川莫忘衣袽戒，巢幕曾经曲突然。词场掉鞅百夫雄，拥膝长吟桂海东。酣战曾阳曾止日，霸心汉祖数歌风。转圜正喜逢三接，走檄遥惊遍百同。为报文渊虽矍铄，烟霞已锢万山中。
陈集生太史以诸将诗五章见贻次来韵赋答·其一
作者：张萱
朝代：明

南风不竞腥云涨，北斗常殷赤羽驰。症结隔垣窥赵虢，揲荒瓜幕问轩岐。须知剺面攒刀日，却是磨牙反噬时。自信傍观能审局，邢苗分邑莫教迟。
陈集生太史以诸将诗五章见贻次来韵赋答·其三
作者：张萱
朝代：明

及郑何妨亟剿民，休论老上与军臣。启疆声吠□□辈，悬阙魂惊垄亩人。阃外十连空彳亍，隆中三顾未繁频。杞忧嫠恤嗟罍耻，不献金钱止献身。
陈集生太史以诸将诗五章见贻次来韵赋答·其二
作者：张萱
朝代：明

角徵宫商应管无，入关空有五侯俱。未闻素服迎秦帅，浪说弯弓射郅都。降魔倒授金刚杵，奔命纷飞竹使符。且向咽喉问通塞，休将唇吻较赢输。
陈集生太史以诸将诗五章见贻次来韵赋答·其五
作者：张萱
朝代：明

词场掉鞅百夫雄，拥膝长吟桂海东。酣战曾阳曾止日，霸心汉祖数歌风。转圜正喜逢三接，走檄遥惊遍百同。为报文渊虽矍铄，烟霞已锢万山中。
陈集生太史以诸将诗五章见贻次来韵赋答·其四
作者：张萱
朝代：明

推毂遥闻六乘传，宵衣旰食彻宫县。文昌祲入中黄暗，左角光摇太白连。曾国未横曹刿剑，秦庭谁赠绕朝鞭。涉川莫忘衣袽戒，巢幕曾经曲突然。
陈集生太史招同社中诸君子再宴写叶萼
作者：张萱
朝代：明

主人敬爱客，言宴日绸缪。尊酒喜重持，为乐不可渝。中厨奏圆方，永夜飞觥筹。长筵列应徐，意气横千秋。起予唱高文，薄力非所勠。嗟我报木桃，敢谓君子仇。竟此一日欢，逭彼千岁忧。诗人重明哲，美哉巢与由。我躬既不阅，细故何足疑。徘徊步中林，羡彼鹰脱韝。滔滔东逝水，河清俟何时。散发南山南，卒岁同优游。来日幸不少，愿为影追躯。努力共加飧，咄彼簸与蹂。吾生亦有涯，探已复何求。
陈集生太史招集令兄陈顺虎东皋别业凡两日夕
作者：张萱
朝代：明

结庭人境拟蓬莱，茵桂申椒次第栽。看剑深宵龙再合，论文浃日客仍来。乔枝春暖莺簧巧，瘴海风和蜃市开。不用德星占太史，纵横綵笔已昭回。
除夕次濲水柬怀方翁恬
作者：张萱
朝代：明

把臂金台泪一挥，青山元与世情违。曳裾不为歌鱼去，裹足曾因罢醴归。村市雪消人尚卧，江城腊尽柳还稀。知君剩有狂奴态，曾否桐江觅钓矶。
陪祀山陵偕诸寮友夜宿瑞光寺漫赋
作者：张萱
朝代：明

琳宫阒寂少城隈，幡影遥连紫翠堆。万井晴烟双阙近，九陵王气一天来。文楸仨覆灯前局，绮席频呼竹下杯。为忆龙髯攀未得，空庭明月共徘徊。
雨中游武彝山四首
作者：张萱
朝代：明

飞淙蘸碧绕巑岏，濯雨芙蓉翠郁盘。玉柙尚馀秦世蜕，金函空掩汉时坛。花明万树客初到，云湿一溪春正寒。不是山灵偏见妒，夫容宜傍雨中看。空山过雨涨初浑，落日扁舟酒一尊。鹤驭遥传邀泰姥，虹桥不复宴曾孙。迎人吠出云间犬，洗药香闻水上村。何事春风太狼藉，菜花黄遍御茶园。路入瑶台望转赊，空闻仙骨变黄芽。连云峡擘灵威掌，绝磴崖悬博望槎。野鴂啼残千树雨，榔梅开尽一溪花。暂来未及同亭宴，且掇峰头片片霞。丹山碧水且淹留，九曲无如此曲幽。树傍云窝争碍日，竹依风穴巧当楼。洞中甲子才闻晋，路口渔郎不姓刘。转忆仙源杳何许，桃花空落水空流。
雨中游武彝山四首·其一
作者：张萱
朝代：明

飞淙蘸碧绕巑岏，濯雨芙蓉翠郁盘。玉柙尚馀秦世蜕，金函空掩汉时坛。花明万树客初到，云湿一溪春正寒。不是山灵偏见妒，夫容宜傍雨中看。
雨中游武彝山四首·其三
作者：张萱
朝代：明

路入瑶台望转赊，空闻仙骨变黄芽。连云峡擘灵威掌，绝磴崖悬博望槎。野鴂啼残千树雨，榔梅开尽一溪花。暂来未及同亭宴，且掇峰头片片霞。
雨中游武彝山四首·其二
作者：张萱
朝代：明

空山过雨涨初浑，落日扁舟酒一尊。鹤驭遥传邀泰姥，虹桥不复宴曾孙。迎人吠出云间犬，洗药香闻水上村。何事春风太狼藉，菜花黄遍御茶园。
雨中游武彝山四首·其四
作者：张萱
朝代：明

丹山碧水且淹留，九曲无如此曲幽。树傍云窝争碍日，竹依风穴巧当楼。洞中甲子才闻晋，路口渔郎不姓刘。转忆仙源杳何许，桃花空落水空流。
雨中登狮岩寺呈赵符卿
作者：张萱
朝代：明

驻桨寻僧坐碧苔，疏林寒雨晚钟催。翻经石上狮为座，把钓岩边玉是台。山翠似屏从北拥，江帆如笏正南来。尚须载酒频登探，造次梅花莫浪开。
雪后过兴安城
作者：张萱
朝代：明

行役春将半，能逢几日晴。淖泥胶短毂，残雪照孤城。拥树云常湿，窥人鸟一鸣。山光寒映日，晴翠满前旌。此是重游地，今来二月天。连宵风搅雪，竟日柳迷烟。鸠妇坐山店，凫翁行水田。旅怀何所快，杲日马头悬。
雪后过兴安城·其一
作者：张萱
朝代：明

行役春将半，能逢几日晴。淖泥胶短毂，残雪照孤城。拥树云常湿，窥人鸟一鸣。山光寒映日，晴翠满前旌。
雪后过兴安城·其二
作者：张萱
朝代：明

此是重游地，今来二月天。连宵风搅雪，竟日柳迷烟。鸠妇坐山店，凫翁行水田。旅怀何所快，杲日马头悬。
雷塘怀古
作者：张萱
朝代：明

八月清霜折露荷，棠花吹老晚烟多。春风错恨官河柳，水调空残湖上歌。陇首草腓狐对语，江头蒲绿雁频过。可怜日莫行人尽，野水无风秋自波。
非水居告成六月七日迎诸君子及诸歌姬同汎赋此代柬
作者：张萱
朝代：明

双桡上下且从流，为采芙蓉出蓼洲。奏伎喜同玄圃汎，寻源共续武陵游。绛虹桥畔飞青雀，香玉林前狎白鸥。已办一尊聊避暑，□看榕水蜃为楼。龟枕荷裳旧钓矶，东晴西雨问津稀。风云江上堪娱老，虾菜船中已蚤归。家酿欲倾河朔客，明珰曾解汉江妃。乘风载月常容与，百遍相过共乐饥。
非水居告成六月七日迎诸君子及诸歌姬同汎赋此代柬·其一
作者：张萱
朝代：明

双桡上下且从流，为采芙蓉出蓼洲。奏伎喜同玄圃汎，寻源共续武陵游。绛虹桥畔飞青雀，香玉林前狎白鸥。已办一尊聊避暑，□看榕水蜃为楼。
非水居告成六月七日迎诸君子及诸歌姬同汎赋此代柬·其二
作者：张萱
朝代：明

龟枕荷裳旧钓矶，东晴西雨问津稀。风云江上堪娱老，虾菜船中已蚤归。家酿欲倾河朔客，明珰曾解汉江妃。乘风载月常容与，百遍相过共乐饥。
韩伯声后圃梅花盛开招赏冗夺不获赴诗以谢之
作者：张萱
朝代：明

岁腊寒仍浅，君家春最先。临风应片片，影月想娟娟。綵笔广平赋，冰肌姑射仙。芳园无俗驾，不得笑巡檐。种梅三百本，不放一枝花。闻说陶潜宅，浑如处士家。淡香吹旖旎，疏影送横斜。为语缟衣舞，罗浮路不赊。
韩伯声后圃梅花盛开招赏冗夺不获赴诗以谢之·其一
作者：张萱
朝代：明

岁腊寒仍浅，君家春最先。临风应片片，影月想娟娟。綵笔广平赋，冰肌姑射仙。芳园无俗驾，不得笑巡檐。
韩伯声后圃梅花盛开招赏冗夺不获赴诗以谢之·其二
作者：张萱
朝代：明

种梅三百本，不放一枝花。闻说陶潜宅，浑如处士家。淡香吹旖旎，疏影送横斜。为语缟衣舞，罗浮路不赊。
韩叔捷同人六十有一以诗见贻对使走笔用来韵却赠
作者：张萱
朝代：明

海屋筹添喜及辰，江花江柳正鲜新。携来度索千年实，赢得蓬莱九斛尘。环赐共瞻名岳伯，尊开长对老同人。清朝已遣追锋驾，不用天南望紫宸。
韩寅仲七十有一以诗见贻次来韵赋而寿之
作者：张萱
朝代：明

大年无甲子，小品问支干。韩众应留药，华阳为转丹。菊松三径在，衡泌一枝安。蜡凤满庭戏，花前带笑看。三仕岂为贵，千秋在此身。退着让新局，随缘结夙因。东山方傲枕，沧海莫扬尘。我辈齐盟主，清时老逸民。欲赴赤松约，时闻青鸟过。黑甜常昵就，软饱自摩挲。杜甫原同癖，王乔共吸和。心閒诗作祟，兴剧酒为魔。已羡三皆立，谁云七不能。过庭森玉树，曳杖剡钟藤。此日真可爱，如川莫不增。灯光佛再出，何必更传灯。逢人怜影弄，阅世笑机舂。剩有烟霞想，非同桃李容。门开垂五柳，尼去得三筇。难老由天锡，犹闻祝华封。曾辞南郭禄，独剪北山莱。数招云外客，笑弄掌中杯。竹松自苞茂，兰桂日滋培。忘机不知老，鸥鸟莫相猜。
韩寅仲七十有一以诗见贻次来韵赋而寿之·其一
作者：张萱
朝代：明

大年无甲子，小品问支干。韩众应留药，华阳为转丹。菊松三径在，衡泌一枝安。蜡凤满庭戏，花前带笑看。
韩寅仲七十有一以诗见贻次来韵赋而寿之·其三
作者：张萱
朝代：明

欲赴赤松约，时闻青鸟过。黑甜常昵就，软饱自摩挲。杜甫原同癖，王乔共吸和。心閒诗作祟，兴剧酒为魔。
韩寅仲七十有一以诗见贻次来韵赋而寿之·其二
作者：张萱
朝代：明

三仕岂为贵，千秋在此身。退着让新局，随缘结夙因。东山方傲枕，沧海莫扬尘。我辈齐盟主，清时老逸民。
韩寅仲七十有一以诗见贻次来韵赋而寿之·其五
作者：张萱
朝代：明

逢人怜影弄，阅世笑机舂。剩有烟霞想，非同桃李容。门开垂五柳，尼去得三筇。难老由天锡，犹闻祝华封。
韩寅仲七十有一以诗见贻次来韵赋而寿之·其六
作者：张萱
朝代：明

曾辞南郭禄，独剪北山莱。数招云外客，笑弄掌中杯。竹松自苞茂，兰桂日滋培。忘机不知老，鸥鸟莫相猜。
韩寅仲七十有一以诗见贻次来韵赋而寿之·其四
作者：张萱
朝代：明

已羡三皆立，谁云七不能。过庭森玉树，曳杖剡钟藤。此日真可爱，如川莫不增。灯光佛再出，何必更传灯。
韩寅仲以湘潭令解组还里赋赠
作者：张萱
朝代：明

郁水谁乘载石船，桃源洞里老诗仙。请看膝下青云起，何必腰间墨绶悬。扫径时迎问字客，买山休惜卖文钱。相期百遍閒相过，为报西园酒似泉。翩翩两袖挹湘君，携得苍梧几片云。我已烟霞能占断，君今丘壑好平分。携尊共赴鸡豚社，把臂须寻鹿豕群。千古灵光还我辈，儿童项领任纷纷。
韩寅仲以湘潭令解组还里赋赠·其一
作者：张萱
朝代：明

郁水谁乘载石船，桃源洞里老诗仙。请看膝下青云起，何必腰间墨绶悬。扫径时迎问字客，买山休惜卖文钱。相期百遍閒相过，为报西园酒似泉。
韩寅仲以湘潭令解组还里赋赠·其二
作者：张萱
朝代：明

翩翩两袖挹湘君，携得苍梧几片云。我已烟霞能占断，君今丘壑好平分。携尊共赴鸡豚社，把臂须寻鹿豕群。千古灵光还我辈，儿童项领任纷纷。
韩寅仲以诗见寿对使走笔用来韵赋谢
作者：张萱
朝代：明

年来习静欲韬真，却笑婆娑两鬓新。齿及但知常爱日，生还谁谓不逢辰。休从镜里怜衰态，且向尊前数旧人。此日因君恋松竹，肯随桃李复争春。
韩寅仲和余诗见贻介以酒资岂欲损有馀补不足耶赋此璧还兼订桃源之约
作者：张萱
朝代：明

多君高谊薄秋旻，白雪朱提及我陈。却笑伤廉更伤惠，似怜同病亦同贫。李昌坐上衔杯少，杜甫庭中畏客频。明日披帷须一醉，桃源谁谓是迷津。
韩寅仲戏余目病谓灯火亲曼睩多故然戏谢以诗非解潮乃忏悔也
作者：张萱
朝代：明

宿雨新寒日易斜，门前春色正无涯。欲袪六极需三蹻，误掷双轳逐五车。杜顗蚤闻曾戒读，维摩岂亦未离家。药无二价逢康伯，何事常看雾里花。
韩寅仲筑其先公祠成庭有双枣不日植之结实繁硕此吉祥也诗以考焉属余和之次韵赋贺
作者：张萱
朝代：明

谷城蓬岳带云移，叶彩花光五色披。隐语可容张禄射，云根应是赵瑩遗。如瓶纂纂誇无核，软玉离离胜弱枝。最羡荐馨观世德，玑青磦紫露华滋。
韩寅仲筑其先公祠成庭有双枣不日植之结实繁硕此吉祥也诗以考焉属余和之次韵赋贺
作者：张萱
朝代：明
体裁：七言律诗

谷城蓬岳带云移，叶彩花光五色披。隐语可容张禄射，云根应是赵莹遗。如瓶纂纂誇无核，软玉离离胜弱枝。最羡荐馨观世德，玑青磦紫露华滋。
韩寅仲获隽乡书志喜兼赠北上
作者：张萱
朝代：明

楼头寒月晓烟浓，徙倚停云思不穷。得意已誇郤氏桂，成名君岂叶公龙。赋成莫厌千金薄，客去唯凭一剑雄。瑞应近闻占太史，螭头应奏海云东。
韩寅仲见过五石瓠留酌醉归以诗见投用来韵却答
作者：张萱
朝代：明

相将喑噫复嵬峨，不醉其如白眼何。却为倒颠花骨句，顿令淋浪鹭毛蓑。望洋莫笑蛙从鳖，问水谁怜公渡河。欲向桃源频系楫，可能倾酿共狂歌。
韩绪仲太史以岁杪乔迁新第而宁馨弥月则壬子立春之日也盖在斯干之章矣颂考室而祷吉梦君子善之余世讲式好庆幸有加因节取其语韵为近体以附大人之末□善颂善祷非曰能之愿学焉
作者：张萱
朝代：明

薇垣紫气满芳辰，共说迁莺更绂麟。哙哙宁居□送腊，喤喤弥月喜当春。香凝莞簟花争丽，吉叶熊罴梦正频。为语大人占已叶，斯□□芾日振振。
韩绪仲宗伯卧子舍以神祖实录告成束急还朝计日爰立索诗为赠赋此志喜
作者：张萱
朝代：明

巍巍黄阁倚天开，野老扶藜首重回。兜率界中瞻一佛，蓬莱顶上礼三台。元僚旧学掞天去，半臂新恩入梦来。欲向太平歌庆历，白头綵笔尚堪裁。厅槐丝竹奏瀛洲，三起三留赐八驺。子舍枕凉辉宝嫠，枫宸席侧卜金瓯。请看上苑誇蹲凤，不向坊门笑轭牛。南北定盘针莫错，济川须为截狂流。
韩绪仲宗伯卧子舍以神祖实录告成束急还朝计日爰立索诗为赠赋此志喜·其一
作者：张萱
朝代：明

巍巍黄阁倚天开，野老扶藜首重回。兜率界中瞻一佛，蓬莱顶上礼三台。元僚旧学掞天去，半臂新恩入梦来。欲向太平歌庆历，白头綵笔尚堪裁。
韩绪仲宗伯卧子舍以神祖实录告成束急还朝计日爰立索诗为赠赋此志喜·其二
作者：张萱
朝代：明

厅槐丝竹奏瀛洲，三起三留赐八驺。子舍枕凉辉宝嫠，枫宸席侧卜金瓯。请看上苑誇蹲凤，不向坊门笑轭牛。南北定盘针莫错，济川须为截狂流。
须句道中寄家信
作者：张萱
朝代：明

鲁国中都地，明时使者车。道傍见乡语，马上付家书。尘暗云常卧，春深柳尚疏。行行京国近，翘首五云舒。
题倪云林筠石乔柯图倪有诗其上即用其韵
作者：张萱
朝代：明

老碧疏松共岁寒，幽怀惟向此君宽。萧萧数笔倪元镇，幻出林峦秀可餐。山空木落白云寒，咫尺溪山万里宽。为忆云林清閟阁，烟霞满纸正堪餐。
题倪云林筠石乔柯图倪有诗其上即用其韵·其二
作者：张萱
朝代：明

山空木落白云寒，咫尺溪山万里宽。为忆云林清閟阁，烟霞满纸正堪餐。
题僧一空卷
作者：张萱
朝代：明

五月十八日，为岁在壬子。园公好午睡，日落犹未起。忽闻剥啄声，门外一僧至。开门拭眼看，膜拜已在地。手持友人书，云是希彝氏。一空即此僧，久住回龙寺。留坐请吃茶，絮絮复訾訾。声音似闽人，兴宁毋乃是。两颊晕红潮，米汁想所嗜。合掌念弥陀，开口乞布施。袖中出一卷，但乞诗与字。且乞参政公，且乞正觉士。且乞曾察院，且乞韩太史。先来乞园公，幸莫惜牙齿。欲游五台山，不知几千里。远游有此卷，庶当出疆贽。园公大摇手，尔亦何事此。我字既不佳，诗亦不利市。况我老实头，不识尔空义。既是一空卷，何必诗满纸。一空便俱空，如何又有尔。我诗与尔法，如饿人放屁。不臭亦不响，止是走閒气。相对共拍掌，一笑不能止。昨闻邻家哭，菩萨没道理。邻有一少年，极喜作佛事。嗟哉三十六，一病即长逝。欲去问菩萨，菩萨都掉臂。回头笑邻人，若亦没道理。饭尽僧人吃，钱尽僧人使。何益我毫毛，而望我福庇。我非阎罗王，岂管尔生死。园公闻此言，低头惟弹指。尔僧游五台，亦是没巴鼻。五台有文殊，不是当儿戏。一空才出门，园公复隐几。空来还空去，不满一空意。再来乞园公，只此诗而已。
题兰萱石供图寿朱太史元价母夫人七十
作者：张萱
朝代：明

女皇炼石驱神工，三十六鼎烧天红。中有一拳不敢炼，孤根直插蓬莱宫。顽碧矗云何嵂崒，瞱瞱神芝三秀茁。璚膏万斛挹天潢，泻向孤根种丹棘。四垂六趺相新鲜，绕足丛兰春正妍。瑶图已貌邀云笔，共献琼林第一仙。此图云自蓬莱至，阿母曾烦青鸟使。北堂春永已忘忧，不为执殳思树背。天南嫠彩日缤纷，宫锦翩翩介上尊。莫问如山并如海，且誇宜子更宜孙。
题写生荔枝赠韩绪仲太史纳宠
作者：张萱
朝代：明

国色天香满玉堂，一枝谁荐茜罗囊。知君惟采秋前实，擘得星苞仔细尝。明珠数颗缬红霞，不入开元帝子家。闻说阿娇曾破笑，累累应作掌中誇。
题写生荔枝赠韩绪仲太史纳宠·其一
作者：张萱
朝代：明

国色天香满玉堂，一枝谁荐茜罗囊。知君惟采秋前实，擘得星苞仔细尝。
题写生荔枝赠韩绪仲太史纳宠·其二
作者：张萱
朝代：明

明珠数颗缬红霞，不入开元帝子家。闻说阿娇曾破笑，累累应作掌中誇。
题华诰天申卷赠萧郡丞思远
作者：张萱
朝代：明

赞郡罗浮下，承恩日月边。家传七叶贵，诰锡五花鲜。展骥淹题驾，分麾蚤着鞭。共期徵拜日，酌水饯重天。
题吴仲圭墨竹
作者：张萱
朝代：明

梅花道人何太奇，墨戏往往秋淋漓。成竹胸中已十丈，萧萧只写两三枝。根蟠顽碧影捎云，一日谁能少此君。半幅鹅溪数竿玉，好将秋色笑平分。谁写潇湘一段秋，却疑坡老学湖州。欲知此物能医俗，好问当年王子猷。
题吴仲圭墨竹·其一
作者：张萱
朝代：明

梅花道人何太奇，墨戏往往秋淋漓。成竹胸中已十丈，萧萧只写两三枝。
题吴仲圭墨竹·其三
作者：张萱
朝代：明

谁写潇湘一段秋，却疑坡老学湖州。欲知此物能医俗，好问当年王子猷。
题吴仲圭墨竹·其二
作者：张萱
朝代：明

根蟠顽碧影捎云，一日谁能少此君。半幅鹅溪数竿玉，好将秋色笑平分。
题周□□西园雅集卷
作者：张萱
朝代：明

记得西园画本真，公麟妙笔已传神。于今我亦西园主，却欠公麟十六人。儒雅风流满画图，琴书觞咏共相呼。不知此日东坡老，曾觅黄莲点眼无。
题周□□西园雅集卷·其一
作者：张萱
朝代：明

记得西园画本真，公麟妙笔已传神。于今我亦西园主，却欠公麟十六人。
题周□□西园雅集卷·其二
作者：张萱
朝代：明

儒雅风流满画图，琴书觞咏共相呼。不知此日东坡老，曾觅黄莲点眼无。
题周东村山水
作者：张萱
朝代：明

独鹤不舞琴不弹，阶前童子借书还。亭幽昼永添香篆，麈尾閒携步曲栏。碧梧影落碧溪浔，峭壁当亭翠欲淋。閒却丝桐有何事，高山流水本希音。
题周东村山水·其一
作者：张萱
朝代：明

独鹤不舞琴不弹，阶前童子借书还。亭幽昼永添香篆，麈尾閒携步曲栏。
题周东村山水·其二
作者：张萱
朝代：明

碧梧影落碧溪浔，峭壁当亭翠欲淋。閒却丝桐有何事，高山流水本希音。
题周之冕牡丹双雉图
作者：张萱
朝代：明

绮石崚嶒玉露漙，名花擎出五云团。为寻牧犊援琴处，免得三郎带笑看。疆疆须避艾如张，见妒都因锦作裆。莫逐骁媒争麦垄，且呼伏雉傍花王。
题周之冕牡丹双雉图·其一
作者：张萱
朝代：明

绮石崚嶒玉露漙，名花擎出五云团。为寻牧犊援琴处，免得三郎带笑看。
题周之冕牡丹双雉图·其二
作者：张萱
朝代：明

疆疆须避艾如张，见妒都因锦作裆。莫逐骁媒争麦垄，且呼伏雉傍花王。
题周贵谔五老园
作者：张萱
朝代：明

风流儒雅羡周郎，偃蹇龙洲旧草堂。灼灼朱华长照日，青青香叶数吹霜。一拳皱玉云生砌，半亩浓阴绿压床。我亦罗浮一遗老，可容笠屐共徜徉。
题唐伯虎夜雨重泉图
作者：张萱
朝代：明

四处春雷起蛰龙，群山万壑玉淙淙。飞泉一夜添千斛，总为烟鬟洗秀容。山南山北雨翻盘，聒耳泉声白昼寒。欲向空林较晴雨，扶藜须对晚霞看。
题唐伯虎夜雨重泉图·其一
作者：张萱
朝代：明

四处春雷起蛰龙，群山万壑玉淙淙。飞泉一夜添千斛，总为烟鬟洗秀容。
题唐伯虎夜雨重泉图·其二
作者：张萱
朝代：明

山南山北雨翻盘，聒耳泉声白昼寒。欲向空林较晴雨，扶藜须对晚霞看。
题唐伯虎寒山清晓图即用其韵
作者：张萱
朝代：明

凉色溪边嶊万木，晴岚树杪接层霄。开帘自觉烟霞满，不用扶藜过石桥。青山自是栖黄发，白日虚传步赤霄。老我数椽秋色里，便同高宴会虹桥。
题唐伯虎寒山清晓图即用其韵·其二
作者：张萱
朝代：明

青山自是栖黄发，白日虚传步赤霄。老我数椽秋色里，便同高宴会虹桥。
题唐伯虎山水
作者：张萱
朝代：明

地僻秋凉客到稀，僧雏何事帚频挥。庭空可是云常满，恐傍蒲团冻不飞。野寺危桥锁碧湍，岑楼僧定白云寒。三时礼拜三时扫，莫遣尘根惹讲坛。
题唐伯虎山水·其一
作者：张萱
朝代：明

地僻秋凉客到稀，僧雏何事帚频挥。庭空可是云常满，恐傍蒲团冻不飞。
题唐伯虎山水·其二
作者：张萱
朝代：明

野寺危桥锁碧湍，岑楼僧定白云寒。三时礼拜三时扫，莫遣尘根惹讲坛。
题宋初阳松窗读易图
作者：张萱
朝代：明

茅檐竹壁护松枢，独手韦编老自娱。悟到先天无一画，为销长日故伊吾。层峦复嶂倚天开，个个长松手自栽。掩卷呼童忙扫径，问奇佳客过桥来。
题宋初阳松窗读易图·其一
作者：张萱
朝代：明

茅檐竹壁护松枢，独手韦编老自娱。悟到先天无一画，为销长日故伊吾。
题宋初阳松窗读易图·其二
作者：张萱
朝代：明

层峦复嶂倚天开，个个长松手自栽。掩卷呼童忙扫径，问奇佳客过桥来。
题宋初阳松窗读易图题倪云林筠石乔柯图倪有诗其上即用其韵·其一
作者：张萱
朝代：明
体裁：七言绝句

老碧疏松共岁寒，幽怀惟向此君宽。萧萧数笔倪元镇，幻出林峦秀可餐。
题宋石门山水
作者：张萱
朝代：明

看山坐石閒挥麈，结伴穿林复抱琴。珍重故人千里意，却从天外觅知音。
题居士贞仿倪云林小景用士贞及文休承韵 其一 用居韵
作者：张萱
朝代：明

流云绝壁逗微风，万顷烟光淡欲空。不为扁舟寻范蠡，生涯原在钓车中。
题居士贞仿倪云林小景用士贞及文休承韵 其二 用文韵
作者：张萱
朝代：明

市尘烜赫高千丈，烟水苍茫自一区。心地总输孤棹客，清凉不用六壬符。
题居士贞仿倪云林小景用士贞及文休承韵·用居韵
作者：张萱
朝代：明

流云绝壁逗微风，万顷烟光淡欲空。不为扁舟寻范蠡，生涯原在钓车中。市尘烜赫高千丈，烟水苍茫自一区。心地总输孤棹客，清凉不用六壬符。
题岭梅梁月卷赠林伯遇由粤入燕
作者：张萱
朝代：明

春明榕水片帆开，去问黄金市骏台。颜色已留梁上月，梦魂应绕岭头梅。粗豪湖海诗千首，肮脏风尘酒一杯。为语明珠休暗掷，好携长铗且归来。
题张元春秋山策蹇图
作者：张萱
朝代：明

数椽高傍碧崔巍，万叠矗云一径开。乱石溪边人策蹇，不知何处看山回。临流老树影交加，曲磴穿林日欲斜。却喜健蹄归路熟，洞门犹未锁烟霞。
题张元春秋山策蹇图·其一
作者：张萱
朝代：明

数椽高傍碧崔巍，万叠矗云一径开。乱石溪边人策蹇，不知何处看山回。
题张元春秋山策蹇图·其二
作者：张萱
朝代：明

临流老树影交加，曲磴穿林日欲斜。却喜健蹄归路熟，洞门犹未锁烟霞。
题戴文进莺啭鱼游图
作者：张萱
朝代：明

蒲芽初茁柳丝长，荡漾春波照海棠。怪底鱼儿皆出听，枝头日暖奏莺黄。荒林野水纵春寒，出谷潜渊处处安。莫道上林春色好，须防香饵与金丸。
题戴文进莺啭鱼游图·其一
作者：张萱
朝代：明

蒲芽初茁柳丝长，荡漾春波照海棠。怪底鱼儿皆出听，枝头日暖奏莺黄。
题戴文进莺啭鱼游图·其二
作者：张萱
朝代：明

荒林野水纵春寒，出谷潜渊处处安。莫道上林春色好，须防香饵与金丸。
题捧日瞻云图赠林燮轩郡公
作者：张萱
朝代：明

襜帷万里正翩翩，遮道重諠借寇年。玉漏乍回悬阙梦，綵毫初就陟岵篇。隼旟晓度千山月，熊轼晴开万井烟。讲德只今堪击壤，应谁解荐子渊贤。
题文休承折枝梅花图
作者：张萱
朝代：明

东皇着意散琼瑶，管领阳和尔独饶。谁折一枝传老笔，却勾春色满冰销。檀心玉质雪精神，桃李争妍总后尘。月下香魂留半影，已知绝代有佳人。
题文休承折枝梅花图·其一
作者：张萱
朝代：明

东皇着意散琼瑶，管领阳和尔独饶。谁折一枝传老笔，却勾春色满冰销。
题文休承折枝梅花图·其二
作者：张萱
朝代：明

檀心玉质雪精神，桃李争妍总后尘。月下香魂留半影，已知绝代有佳人。
题无名氏金碧山水
作者：张萱
朝代：明

万仞巑岏浸碧湍，掤罾赌墅对江干。撅头船子茅亭客，到底机心总一般。山静昼长棋一枰，忽闻隔岸卖鱼声。祇须沽酒从渔父，莫问枰中绌与赢。
题无名氏金碧山水·其一
作者：张萱
朝代：明

万仞巑岏浸碧湍，掤罾赌墅对江干。撅头船子茅亭客，到底机心总一般。
题无名氏金碧山水·其二
作者：张萱
朝代：明

山静昼长棋一枰，忽闻隔岸卖鱼声。祇须沽酒从渔父，莫问枰中绌与赢。
题无名氏金碧山水题唐伯虎寒山清晓图即用其韵·其一
作者：张萱
朝代：明
体裁：七言绝句

凉色溪边嶊万木，晴岚树杪接层霄。开帘自觉烟霞满，不用扶藜过石桥。
题杨不弃仿倪云林山水
作者：张萱
朝代：明

南宫米颠不复作，此去倪颠能几何。我亦有时弄颠笔，不知颠处较谁多。我谓杨君能芾瓒，君言张史胜阴何。老我一生犹见少，如君百辈不为多。
题杨不弃仿倪云林山水·其一
作者：张萱
朝代：明

南宫米颠不复作，此去倪颠能几何。我亦有时弄颠笔，不知颠处较谁多。
题杨不弃仿倪云林山水·其二
作者：张萱
朝代：明

我谓杨君能芾瓒，君言张史胜阴何。老我一生犹见少，如君百辈不为多。
题枯木竹石图
作者：张萱
朝代：明

饱餐霜雪古冥灵，短筱萧疏凤刷翎。共抱皴云一拳玉，閒来长对草玄亭。
题梁母节孝卷为陈抑之观察女弟
作者：张萱
朝代：明

吞声泣昼存黄口，洒血号天祝白头。不须巴妇营丹穴，莫羡共姜矢柏舟。显显阿兄今仲举，茕茕哲嗣有君猷。如何百鍊须眉者，却是人间绕指柔。
题永新刘封公贤祀录
作者：张萱
朝代：明

玉笥峰头紫气荧，争誇燕翼福为星。闵曾至德孚舆论，濂洛真传绎圣经。华胄煌煌推相种，瞽宗秩秩荐明馨。训忠已冠循良传，作述千秋照汗青。
题汉宫传烛图
作者：张萱
朝代：明

胜事留芳迹，春光在玉笺。燧从司烜改，烛自汉宫传。列炬擎金跋，繁星照锦鞯。火才三日禁，炎却五侯先。纵目恩辉满，披图帝泽偏。何时嘘冷烬，亦向此中然。
题沈启南小幅山水
作者：张萱
朝代：明

野情自密世情疏，万壑千崖一草庐。永日小楼坐秋色，奇人相对读奇书。柴门秋净树阴疏，肃肃宵征造友庐。共向深山无别计，晤言惟有数行书。
题沈启南小幅山水·其一
作者：张萱
朝代：明

野情自密世情疏，万壑千崖一草庐。永日小楼坐秋色，奇人相对读奇书。
题沈启南小幅山水·其二
作者：张萱
朝代：明

柴门秋净树阴疏，肃肃宵征造友庐。共向深山无别计，晤言惟有数行书。
题沈启南问寝图
作者：张萱
朝代：明

莪蒿露结叶初乾，白首莱衣岁若干。此日开图空掩泣，终天无复梦魂安。□滴黄垆血未乾，洗牏犹忆跪江干。谁怜文隐□□□，满树栖乌不敢安。
题沈启南问寝图·其一
作者：张萱
朝代：明

莪蒿露结叶初乾，白首莱衣岁若干。此日开图空掩泣，终天无复梦魂安。
题沈启南问寝图·其二
作者：张萱
朝代：明

□滴黄垆血未乾，洗牏犹忆跪江干。谁怜文隐□□□，满树栖乌不敢安。
题沈启南雄鸡图
作者：张萱
朝代：明

野菊初开秋色鲜，窗间作语已堪怜。于今何事噤无语，总为幽人好午眠。
题法曜秋高卷寿温青霞侍御按楚
作者：张萱
朝代：明

喤驺峨豸羡台公，三楚澄清六辔雄。法曜光寒云梦泽，寿星高映祝融峰。中朝独坐霜飞简，南国埋轮铁驾骢。簪笔已簪倚史笔，采风须采大王风。
题洒仙子五云双舄图
作者：张萱
朝代：明

有客空山坐翠微，长安回首思依依。年来远道多矰缴，为语双凫莫浪飞。浮云何事莽争徂，白日于今不可呼。共说寒鸦能带色，应怜天外有双凫。迟日春云覆玉墀，飞鸣争满上林枝。朝天纵有双双影，万里君门总不知。
题洒仙子五云双舄图·其一
作者：张萱
朝代：明

有客空山坐翠微，长安回首思依依。年来远道多矰缴，为语双凫莫浪飞。
题洒仙子五云双舄图·其三
作者：张萱
朝代：明

迟日春云覆玉墀，飞鸣争满上林枝。朝天纵有双双影，万里君门总不知。
题洒仙子五云双舄图·其二
作者：张萱
朝代：明

浮云何事莽争徂，白日于今不可呼。共说寒鸦能带色，应怜天外有双凫。
题海屋横箫图寿翟寅菽襟兄老亲家六十有一
作者：张萱
朝代：明

戊午立春才五日，南极一星高熠熠。光铓直射丰水湖，为照华堂开绮席。华堂绮席祝冈陵，老人星是少微星。家声不堕文侯相，世业仍传广汉经。忆我当年谐凤侣，邯郸道上吹箫处。君生半载我亦生，更喜逢君为友婿。君如隐鹄我如虹，君今矍铄我龙钟。若问画眉京兆笔，空惭偕老鹿门翁。女择婿兮儿择妇，玉种蓝田持作斧。朱陈幸结旧邢谭，泉石寻盟新肺胕。老我多年已毁车，羡君此日尚冠儒。锦缠数入徐娘馆，泥饮频倾孙楚垆。呼儿移棹携春酒，登堂酌酒为君寿。娇歌妙舞酒千巡，綵笔瑶图歌一首。图中仙子踏春潮，独跨虾蟆弄玉箫。但得千秋长对酒，何须一品更当朝。白鹤峰头春正好，南飞一鹤来蓬岛。传言海屋正添筹，岁岁花前人不老。劝君更进紫霞觞，玉箫吹月奏霓裳。愿君努力三万六千日，与君同醉三万六千场。
题游中舍寿母卷
作者：张萱
朝代：明

郁郁冈上梧，亭亭梧上日。有鸟纷来翔，共鼓如干翮。时闻足足音，宛颈相颃颉。朝饮玉池津，暮餐琅玕实。将期百岁谐，何当乖羽翼。翻身入高冥，孤雄重悽恻。嗷嗷青云端，何以叶琴瑟。幸有丹穴雏，翩翩仪帝室。振羽金马门，德辉览八极。灵鸟瑞文明，帝心滋悦怿。龙章荐翟袆，贲此松楸色。愿言抚鸣琴，载赓姬公什。跽进一觞酒，我类荷永锡。
题王孟端墨竹用韵
作者：张萱
朝代：明

风流儒雅帝王珍，墨妙千秋好共论。可惜一枝才半副，凤毛麟角总堪存。
题王孟端枯木竹石用韵
作者：张萱
朝代：明

亭亭老干伴新筠，铁屈槎枒石抱根。但得岁寒长晤对，何须春色到柴门。
题玺书宠召卷赠长乐张侯考绩二章
作者：张萱
朝代：明

文星福曜映齐昌，指日追锋驾望郎。三载劳心惟抚字，十城课绩让循良。甘棠阴满群雊雉，伏莽丛空少吠庬。乐乐堂前歌乐只，罗浮东去有桐乡。悬鱼拔薤羡神君，为政风流迥不群。讼简綵毫常散绮，庭閒玉轸独迎薰。韩苏往迹曾重揭，召杜贤声喜复闻。最奏帝心知简在，赐金增祑播芳芬。
题玺书宠召卷赠长乐张侯考绩二章·其一
作者：张萱
朝代：明

文星福曜映齐昌，指日追锋驾望郎。三载劳心惟抚字，十城课绩让循良。甘棠阴满群雊雉，伏莽丛空少吠庬。乐乐堂前歌乐只，罗浮东去有桐乡。
题玺书宠召卷赠长乐张侯考绩二章·其二
作者：张萱
朝代：明

悬鱼拔薤羡神君，为政风流迥不群。讼简綵毫常散绮，庭閒玉轸独迎薰。韩苏往迹曾重揭，召杜贤声喜复闻。最奏帝心知简在，赐金增祑播芳芬。
题瑞世灵萱图寿张母彭孺人五十有一
作者：张萱
朝代：明

崚崚花下石，晔晔石上芝。花以喻忘忧，石以喻匪移。傍彼三秀荣，侑我九霞卮。秋光正鲜妍，有鸟来瑶池。衔此瑞世图，翩翩集庭墀。珍羞罗芬芳，丝竹吹参差。婺彩挂南天，下照莱子衣。婆娑北堂前，借问阿母谁。篯铿难为兄，膝有张仲儿。行年才半百，其乐不可支。长跽进一觞，千秋以为期。
题登高送远册赠郑计部辂思社丈出守括苍时重阳后一日也
作者：张萱
朝代：明

五马明朝发，重阳昨日过。看萸留雁侣，载笔缀骊歌。郡僻饶山水，诗成付薜萝。凭君问欧冶，龙气近如何。令节收金序，仙郎别玉畿。城分闽地接，路入越江微。海远溪为恶，山多官不肥。独闻露冕处，时有綵云飞。我辈皆疲戟，君今独剖符。拜恩刀是梦，得郡剑为湖。丛菊看盈把，双旌忽戒途。凭高一骋望，离思满菰蒲。
题登高送远册赠郑计部辂思社丈出守括苍时重阳后一日也·其一
作者：张萱
朝代：明

五马明朝发，重阳昨日过。看萸留雁侣，载笔缀骊歌。郡僻饶山水，诗成付薜萝。凭君问欧冶，龙气近如何。
题登高送远册赠郑计部辂思社丈出守括苍时重阳后一日也·其三
作者：张萱
朝代：明

我辈皆疲戟，君今独剖符。拜恩刀是梦，得郡剑为湖。丛菊看盈把，双旌忽戒途。凭高一骋望，离思满菰蒲。
题登高送远册赠郑计部辂思社丈出守括苍时重阳后一日也·其二
作者：张萱
朝代：明

令节收金序，仙郎别玉畿。城分闽地接，路入越江微。海远溪为恶，山多官不肥。独闻露冕处，时有綵云飞。
题稀龄得雄卷贺车宜仲内兄七十举子
作者：张萱
朝代：明

羊鹤山人年七十，步履如飞尤健食。两肩覆雪自丝丝，满颊渥丹何熠熠。人言君是地行仙，泉石优游不记年。曾从芝隐朝黄阙，曾向桃康弄紫烟。晚岁移居珠海曲，拾得蚌胎千万斛。一珠在掌百不忧，照乘一珠仍出腹。蚌老珠呈莫道迟，双珠照耀老传时。携来姹女两三辈，应有金童四五儿。人世生儿何用蚤，我有七儿殊潦倒。两儿已得两明珠，老年便可开怀抱。七十生儿世所稀，儿较徐卿更绝奇。何日挂帆会汤饼，为君再赋少陵诗。
题翻马图
作者：张萱
朝代：明

洼水惊看龙种跃，却惜人间无伯乐。长嘶骧首啼掀天，奚官且莫轻笼络。
题自写古松障子
作者：张萱
朝代：明

不为梁栋不为薪，雪态霜姿老更真。可是世情嫌磥砢，年来长谢斧斤人。皮乾顶秃复根龈，郁郁犹能护藓文。更喜虬柯独支撑，欲排阊阖竞拿云。
题自写古松障子·其一
作者：张萱
朝代：明

不为梁栋不为薪，雪态霜姿老更真。可是世情嫌磥砢，年来长谢斧斤人。
题自写古松障子·其二
作者：张萱
朝代：明

皮乾顶秃复根龈，郁郁犹能护藓文。更喜虬柯独支撑，欲排阊阖竞拿云。
题自写木石障子
作者：张萱
朝代：明

凋零何事伴荒墟，不向春风借一嘘。独有根盘老顽碧，数拳犹是补天馀。野旷天高白雁迟，清霜先到最高枝。自饶一种萧疏意，任你芳菲那得知。
题自写木石障子·其一
作者：张萱
朝代：明

凋零何事伴荒墟，不向春风借一嘘。独有根盘老顽碧，数拳犹是补天馀。
题自写木石障子·其二
作者：张萱
朝代：明

野旷天高白雁迟，清霜先到最高枝。自饶一种萧疏意，任你芳菲那得知。
题自写梅花赠曾元陟
作者：张萱
朝代：明

楼头短笛日初勋，咽断江城片片云。几度幽怀怜独夜，半输林雪半输君。
题董玄宰见赠九岳长青图
作者：张萱
朝代：明

遥闻十岳镇齐州，结发曾期汗漫游。却笑白头犹未到，窜身惟在一罗浮。披图何事首重搔，为忆名山入梦劳。万仞芙蓉青九点，年来紫气为谁高。婚嫁犹羁愧向禽，室中惟鼓少文琴。众山已觉能相应，何必游踪再讨寻。当年游兴最飞骞，杖底烟霞已饱餐。一壑一丘堪自老，于今九岳即西园。
题董玄宰见赠九岳长青图·其一
作者：张萱
朝代：明

遥闻十岳镇齐州，结发曾期汗漫游。却笑白头犹未到，窜身惟在一罗浮。
题董玄宰见赠九岳长青图·其三
作者：张萱
朝代：明

婚嫁犹羁愧向禽，室中惟鼓少文琴。众山已觉能相应，何必游踪再讨寻。
题董玄宰见赠九岳长青图·其二
作者：张萱
朝代：明

披图何事首重搔，为忆名山入梦劳。万仞芙蓉青九点，年来紫气为谁高。
题董玄宰见赠九岳长青图·其四
作者：张萱
朝代：明

当年游兴最飞骞，杖底烟霞已饱餐。一壑一丘堪自老，于今九岳即西园。
题谢大行起东太君荣节卷
作者：张萱
朝代：明

三从誓一往，杀身良不难。所贵在□□，一死重泰山。贞哉邦之媛，荼蓼备险艰。妇顺与母仪，慈母为严君。茕茕四十年，拮据难具陈。鹓雏出丹穴，九万今扶抟。騑騑美皇华，星轺何间关。我母训以忠，努力期鼎铉。忠臣必孝子，先哲有遗言。含笑泉下人，揭日天上纶。千秋垂琬琰，芬芳披九垠。敢告彼师氏，内则此不刊。
题谢樗仙泉石馀清图
作者：张萱
朝代：明

云根礧砢水铿鍧，曾与烟霞共结盟。一段秋光浑沁骨，沧浪何必濯尘缨。寒云冉冉抱幽姿，满壑琮琤韵更奇。砺齿前来还洗耳，出山须记在山时。
题谢樗仙泉石馀清图·其一
作者：张萱
朝代：明

云根礧砢水铿鍧，曾与烟霞共结盟。一段秋光浑沁骨，沧浪何必濯尘缨。
题谢樗仙泉石馀清图·其二
作者：张萱
朝代：明

寒云冉冉抱幽姿，满壑琮琤韵更奇。砺齿前来还洗耳，出山须记在山时。
题车景卿外侄朝爽楼
作者：张萱
朝代：明

白鹤峰头翠郁葱，高楼閒对日华东。消磨岁月朗吟处，领略溪山一醉中。飐飐荷香常送雨，萦萦荇带自牵风。揭帘清晓看新爽，爽气飞鶱满碧空。
题钱叔宝上方春景图
作者：张萱
朝代：明

上方名刹石湖东，宝马兰桡处处逢。曲磴千盘云不锁，春光应在最高峰。当年吏隐日徜徉，惯逐春风到上方。岸柳溪桃应记忆，可能梦里觅刘郎。
题钱叔宝上方春景图·其一
作者：张萱
朝代：明

上方名刹石湖东，宝马兰桡处处逢。曲磴千盘云不锁，春光应在最高峰。
题钱叔宝上方春景图·其二
作者：张萱
朝代：明

当年吏隐日徜徉，惯逐春风到上方。岸柳溪桃应记忆，可能梦里觅刘郎。
题钱叔宝归渔图
作者：张萱
朝代：明

湖光滉漾岸萦回，隔岸归渔笑语来。若得织梭沐挂壁，恐令白日走风雷。渔家茅舍柳阴浓，桥影双双一镜中。人已收罾□拽网，想应忙趁鲤鱼风。
题钱叔宝归渔图·其一
作者：张萱
朝代：明

湖光滉漾岸萦回，隔岸归渔笑语来。若得织梭沐挂壁，恐令白日走风雷。
题钱叔宝归渔图·其二
作者：张萱
朝代：明

渔家茅舍柳阴浓，桥影双双一镜中。人已收罾□拽网，想应忙趁鲤鱼风。
题钱叔宝秋瀑图
作者：张萱
朝代：明

天绅百尺挂瑶岑，有客閒携绿绮琴。暂向桥边同谛听，不须重按越溪吟。绝栈悬崖水激车，白云深处有人家。登楼最喜微霜度，染得枫林一树花。
题钱叔宝秋瀑图·其一
作者：张萱
朝代：明

天绅百尺挂瑶岑，有客閒携绿绮琴。暂向桥边同谛听，不须重按越溪吟。
题钱叔宝秋瀑图·其二
作者：张萱
朝代：明

绝栈悬崖水激车，白云深处有人家。登楼最喜微霜度，染得枫林一树花。
题陆叔平山水文徵仲以诗识之用文韵
作者：张萱
朝代：明

天远峰岚净，秋高树色浓。扶藜随独鹤，散步任西东。苍翠满石壁，閒来秋兴浓。山居有诗料，多在夕阳东。
题陆叔平山水文徵仲以诗识之用文韵·其一
作者：张萱
朝代：明

天远峰岚净，秋高树色浓。扶藜随独鹤，散步任西东。
题陆叔平山水文徵仲以诗识之用文韵·其二
作者：张萱
朝代：明

苍翠满石壁，閒来秋兴浓。山居有诗料，多在夕阳东。
题陆叔平虎丘图周公瑕有诗
作者：张萱
朝代：明

曾为虎丘主，惯蹑虎丘山。踞石了公牒，呼僧款客关。但寻花影对，常载月明还。溪绿娇文縠，烟容矗玉鬟。双龙长翳蚀，一壑自潺湲。酒散鸟常狎，诗成云共閒。布金登小果，就禄奉慈颜。披图因泚笔，往迹梦中攀。
题韩伯声涉趣园八景 其一 遐瞩楼
作者：张萱
朝代：明

棋罢吟残拄颊，天开日朗凭栏。赢得一双白眼，饱看万里青山。
题韩伯声涉趣园八景 其七 静寄轩
作者：张萱
朝代：明

林寂鸟声频唤，帘閒花影密移。懒处惟堪习静，静里自觉忘机。
题韩伯声涉趣园八景 其三 真意馆
作者：张萱
朝代：明

礼佛非因乞法，翻经何用持斋。紧看三年水牯，止消一只草鞋。
题韩伯声涉趣园八景 其二 馀閒室
作者：张萱
朝代：明

四壁幽栖似斗，六时暝坐如僧。不管酒徒作闹，从它诗债相仍。
题韩伯声涉趣园八景 其五 引酌台
作者：张萱
朝代：明

年来粗了曲糵，兴到却厌呶号。竹下闭门抱瓮，花前对妇持螯。
题韩伯声涉趣园八景 其八 涓流泉
作者：张萱
朝代：明

瑟瑟如迸珠玉，冽冽不浸苞稂。入口疑尝石髓，沁脾尝带花香。
题韩伯声涉趣园八景 其六 欣期石
作者：张萱
朝代：明

柴桑昔有渊明，罗浮今有伯声。千古共抱一石，两人同种三生。
题韩伯声涉趣园八景 其四 夕佳亭
作者：张萱
朝代：明

快心幸饶晚景，多情惟有斜阳。疏帘放入西照，老树倒影东墙。
题韩伯声涉趣园八景·遐瞩楼
作者：张萱
朝代：明

棋罢吟残拄颊，天开日朗凭栏。赢得一双白眼，饱看万里青山。四壁幽栖似斗，六时暝坐如僧。不管酒徒作闹，从它诗债相仍。礼佛非因乞法，翻经何用持斋。紧看三年水牯，止消一只草鞋。快心幸饶晚景，多情惟有斜阳。疏帘放入西照，老树倒影东墙。年来粗了曲糵，兴到却厌呶号。竹下闭门抱瓮，花前对妇持螯。柴桑昔有渊明，罗浮今有伯声。千古共抱一石，两人同种三生。林寂鸟声频唤，帘閒花影密移。懒处惟堪习静，静里自觉忘机。瑟瑟如迸珠玉，冽冽不浸苞稂。入口疑尝石髓，沁脾尝带花香。
题韩伯声涉趣园八景五月七日宝安诸君子招汎龙潭八日复汎篁村同观竞渡客有歌落日放船好轻风生浪迟之句者因以为韵人赋十章邓玄度六言首奏余亦步其韵以六言赓焉·其一
作者：张萱
朝代：明
体裁：六言诗

翻车日脚初垂，打岸潮头已落。忽惊沸海云飞，共报寒潭龙跃。
题马文璧秋林晚眺图
作者：张萱
朝代：明

萧疏古木两三株，剩水残山自一区。閒却茅亭留落日，不知秋色恼人无。
题鸡鷘图
作者：张萱
朝代：明

肃肃鲜姿映碧梧，玄黄美色绣罗襦。好将敕令频频去，莫遣溪边有短狐。为语孤飞不用高，且随俦侣戏江皋。情知鹰隼多猜忌，何必翩翩锦羽毛。
题鸡鷘图·其一
作者：张萱
朝代：明

肃肃鲜姿映碧梧，玄黄美色绣罗襦。好将敕令频频去，莫遣溪边有短狐。
题鸡鷘图·其二
作者：张萱
朝代：明

为语孤飞不用高，且随俦侣戏江皋。情知鹰隼多猜忌，何必翩翩锦羽毛。
香玉洞题壁
作者：张萱
朝代：明

世人皆解爱梅花，我爱梅花却当家。种向窗前伴孤枕，为勾霜月影窗纱。官阁不逢何水部，罗浮错遇赵师雄。欲随姑射仙人住，却在冰壶濯魄中。南枝才放一枝新，有客檐前笑几巡。为语园丁休浪折，年来不寄陇头人。湘累杂佩正葳蕤，何事梅花独见遗。可是行吟太憔悴，热中不与冷香宜。
香玉洞题壁·其一
作者：张萱
朝代：明

世人皆解爱梅花，我爱梅花却当家。种向窗前伴孤枕，为勾霜月影窗纱。
香玉洞题壁·其三
作者：张萱
朝代：明

南枝才放一枝新，有客檐前笑几巡。为语园丁休浪折，年来不寄陇头人。
香玉洞题壁·其二
作者：张萱
朝代：明

官阁不逢何水部，罗浮错遇赵师雄。欲随姑射仙人住，却在冰壶濯魄中。
香玉洞题壁·其四
作者：张萱
朝代：明

湘累杂佩正葳蕤，何事梅花独见遗。可是行吟太憔悴，热中不与冷香宜。
骆勉叔余四十年前同席友也一旦扁舟见访诗以赠之
作者：张萱
朝代：明

忆我垂髫日，同君鼓箧时。烟霞林下约，鸡黍梦中思。四十年如电，三千发已丝。莫言皆老拙，且订岁寒期。往事不可问，旧游馀几人。永怀怜道远，久别觉交亲。尔我幸强饭，儿孙能负薪。开尊频促膝，笑杀白头新。
骆勉叔余四十年前同席友也一旦扁舟见访诗以赠之·其一
作者：张萱
朝代：明

忆我垂髫日，同君鼓箧时。烟霞林下约，鸡黍梦中思。四十年如电，三千发已丝。莫言皆老拙，且订岁寒期。
骆勉叔余四十年前同席友也一旦扁舟见访诗以赠之·其二
作者：张萱
朝代：明

往事不可问，旧游馀几人。永怀怜道远，久别觉交亲。尔我幸强饭，儿孙能负薪。开尊频促膝，笑杀白头新。
高唐公署晓梦
作者：张萱
朝代：明

别久归迟道路长，梦中空对泪痕妆。可怜云雨迷南北，错认高唐觅楚襄。
鱼桹为黄含光观察题
作者：张萱
朝代：明

彤幨绿鬓玉麟符，何事烟波学钓徒。恋阙岂忘捐犬马，浮家不为忆莼鲈。贪看山色频移棹，閒逐桃花末结罛。醉卧一蓑鸥伴宿，垂杨深处月明孤。
鸠逐妇有感而作
作者：张萱
朝代：明

万斛春光百尺楼，阴云忽布风飕飕。芳草迷烟满林雨，凭栏笑问林中鸠。天生尔鸠性固拙，汝夫汝妇亦奇绝。雨即逐妇晴唤归，一逐一唤有何说。人间夫妇岂尔禽，偕老齐眉无二心。好合何人肯逐妇，请君常诵白头吟。
鸿华庵望水有感
作者：张萱
朝代：明

福田争说在修桥，附郭良畴水尽漂。岁岁老农曾顶礼，慈悲何以救青苗。鳖裙鸭脚付东流，野老桥边哭未休。从此伊蒲无一物，直将忍水灌比丘。
鸿华庵望水有感·其一
作者：张萱
朝代：明

福田争说在修桥，附郭良畴水尽漂。岁岁老农曾顶礼，慈悲何以救青苗。
鸿华庵望水有感·其二
作者：张萱
朝代：明

鳖裙鸭脚付东流，野老桥边哭未休。从此伊蒲无一物，直将忍水灌比丘。
黄君常从罗浮以陈抑之邓玄度两君书见贻君常且损佳什缪相昵就赋此谢之幸语两先生促膝不远也
作者：张萱
朝代：明

紫水盈盈仙棹来，携僧问字到蒿莱。美人兰讯双函至，野老柴门一日开。把盏共呼溪口月，停云欲折陇头梅。平原斗酒频相忆，肯作山阴棹雪回。
黄君常入罗浮以抑之先生芳讯及便面见怀佳什为贽次来韵赋谢
作者：张萱
朝代：明

蜀上罗浮四百峰，怀人一水半帆风。欲从天外招黄鹄，安得飙轮驾玉虹。济北自怜名过实，扬州不复咄书空。梦来若问西园老，为报今随白兔公。
黄含光参知奏最承恩思归移疾数损书问归志浩然不肖萱念切依刘窃效古人称药量水之谊两干谒者更欲治装岁暮言别黯尔归途瞻恋弥亟诗以申臆笔掷魂销
作者：张萱
朝代：明

岭云晴锁戟枝寒，善病时闻独禁酸。峻阅已承三世诰，殊恩应授两仙丸。笼中物已容溲渤，枕上师犹问锜兰。五岭自肥公自瘦，不妨休沐更弹冠。何事因人复远游，芦花枫叶水悠悠。归帆破浪船为马，戍角吹霜月似钩。断木已甘沟壑辱，冥鸿犹恋稻梁谋。自怜卖药韩康伯，亦向新丰学马周。
黄含光参知奏最承恩思归移疾数损书问归志浩然不肖萱念切依刘窃效古人称药量水之谊两干谒者更欲治装岁暮言别黯尔归途瞻恋弥亟诗以申臆笔掷魂销·其一
作者：张萱
朝代：明

岭云晴锁戟枝寒，善病时闻独禁酸。峻阅已承三世诰，殊恩应授两仙丸。笼中物已容溲渤，枕上师犹问锜兰。五岭自肥公自瘦，不妨休沐更弹冠。
黄含光参知奏最承恩思归移疾数损书问归志浩然不肖萱念切依刘窃效古人称药量水之谊两干谒者更欲治装岁暮言别黯尔归途瞻恋弥亟诗以申臆笔掷魂销·其二
作者：张萱
朝代：明

何事因人复远游，芦花枫叶水悠悠。归帆破浪船为马，戍角吹霜月似钩。断木已甘沟壑辱，冥鸿犹恋稻梁谋。自怜卖药韩康伯，亦向新丰学马周。
黄周士招饮水云亭用壁间韵
作者：张萱
朝代：明

幕堞轻云乍有无，西风匹练曳秋蒲。痕添小槛双桡稳，色霁遥天一雁孤。世事祇凭棋局在，浮生长得酒杯俱。裘马十年怜共汝，相逢犹愧尚冠儒。
黄士明宫允假还诗以讯之
作者：张萱
朝代：明

木落江空雁影寒，西来紫气梦中看。遥闻负弩諠驺唱，谁复停车问鹖冠。金马可能淹吏隐，奕棋曾否似长安。囊携食本钱馀几，我欲移舟乞一餐。
黄子吉同人诏起西粤左辖过访小园时□蜀交警获读子吉滇黔纪略及行间文檄乃北望稽首而呼万岁圣天子故剑之求不在一西粤也子吉索诗为别因赋二律以壮其行为异日凌烟阁中左券
作者：张萱
朝代：明

忆别遥惊十六秋，片帆斜日到林丘。麟符犀佩平原驾，绿酒青山谢眺楼。授钺伫看新制帅，拊髀原属旧诸侯。知君夜夜闻鸡舞，蚤向东西借箸筹。扪虱深谈夜色阑，巴川辽海未安澜。老臣卧稳东山枕，圣主恩深北阙环。岂为屏籓铜柱界，请看京观点苍山。九重宵旰君应念，何日升平慰圣颜。
黄子吉同人诏起西粤左辖过访小园时□蜀交警获读子吉滇黔纪略及行间文檄乃北望稽首而呼万岁圣天子故剑之求不在一西粤也子吉索诗为别因赋二律以壮其行为异日凌烟阁中左券·其一
作者：张萱
朝代：明
体裁：七言律诗

忆别遥惊十六秋，片帆斜日到林丘。麟符犀佩平原驾，绿酒青山谢眺楼。授钺伫看新制帅，拊髀原属旧诸侯。知君夜夜闻鸡舞，蚤向东西借箸筹。
黄子吉同人诏起西粤左辖过访小园时□蜀交警获读子吉滇黔纪略及行间文檄乃北望稽首而呼万岁圣天子故剑之求不在一西粤也子吉索诗为别因赋二律以壮其行为异日凌烟阁中左券·其二
作者：张萱
朝代：明

扪虱深谈夜色阑，巴川辽海未安澜。老臣卧稳东山枕，圣主恩深北阙环。岂为屏籓铜柱界，请看京观点苍山。九重宵旰君应念，何日升平慰圣颜。
黄山歌为吴孝父作
作者：张萱
朝代：明

己丑冬十月，客行入新安。结束事探讨，山水恣盘桓。新安山水天下无，一丘一壑皆画图。黄山白岳称最胜，神仙窟宅幽人境。蜡屐曾登白岳颠，芙蓉万朵青冥连。石楠树下天门月，榔梅庵畔炉峰烟。高拂炉峰礼白云，一天晴色正氤氲。薜帷蕙帐遥相待，鹤怨猿愁不忍闻。玄帝祠边逢五老，揖余为□黄山好。轩辕曾此九丹成，白日红颜羽翼生。鼎□龙去非幻妄，名山自是饶精灵。此中幽胜难具说，三十二峰总奇绝。时有幽人自往还，金芝瑶草森罗列。石巉巉，泉洌洌。万树桃花，千峰寒雪。阴晴朝夕态倏忽兮，纷变换乎秋春窈窕缭绕，别有天地兮，莽不知汉与秦之日月。闻此心神觉更开，人间亦自有蓬莱。安得乘风而蹁跹兮，直上轩辕之高台。吁嗟婚嫁苦未毕，怅望名山空叹息。道路驱驰鬓已斑，烟霞梦寐十年间。几向吴云思白岳，遥从粤海忆黄山。黄山主人吴孝父，翩翩词赋凌千古。艺苑当家六十年，曳裾耻与歌鱼伍。潦倒江湖一布衣，籍甚诗名动公府。南浮湘水西入蜀，历七闽兮遍齐鲁。足迹名山几欲半，回首黄山繄故土。已闻白雪满奚囊，更貌黄山在缣素。一幅烟霞任卷舒，咫尺溪山千里馀。交游遍乞琼瑶句，城市何殊木石居。怜予始作长安客，逢君尚滞长安陌。老向风尘可奈何，呼余为作黄山歌。披图欲问烟霞主，轩辕丹灶在何许。紫芝今正腓，白石亦堪煮。我欲从之游，汝胡为乎不归去。今日见汝如见山，他年访山应访汝。
黄梅道中冯茂山为五祖道场稍南即四祖道场破额山也王程束急不暇随喜轺中合掌望而赋之
作者：张萱
朝代：明

冯茂烟光连破额，南来两祖对丛林。曈曈佛日悬双顶，冉冉慈云落片阴。才说有南终有北，何须无物并无心。渡芦若问真衣钵，云在溪流月在岑。
黄见河陈惺白两广文见寿用前韵赋谢
作者：张萱
朝代：明

年过半百鬓毛斑，高枕空林独闭关。自信小人宜学圃，谁云好鸟不归山。桑蓬却负人间世，桃李应嗤镜里颜。且向澄江看新涨，与君同棹酒船还。
黄逢永广文病足还里以便面一律见怀次来韵赋答
作者：张萱
朝代：明

西园不断白云封，地僻惟留鹿豕踪。忆汝拂衣辞苜蓿，愿言税驾馆芙蓉。乘飙欲出三千界，柱杖还同四百峰。尊足既存因退步，何须曳履蹑夔龙。
黎定宇亲家招饮白鹤峰陈孟嘉偶集
作者：张萱
朝代：明

新秋结客共扶藜，娱老亭边酒一挥。白鹤已随人共去，片云空与雁同飞。麈毛欲落逢惊座，烛跋频移未解围。为语严城休禁夜，厌厌不醉客无归。
黎是因馆甥计偕北上海内旧游不能治书遍候倘有见讯者幸以此诗语之
作者：张萱
朝代：明

相逢若问西园老，地僻林深客少过。住世白头犹矍铄，凌云綵笔更嵯峨。著书幸有名山托，抵戏时闻俗眼诃。为语年来最烦恼，酒魔终日竞诗魔。
次郑季亮避乱归城韵
作者：张著
朝代：明
体裁：七言律诗

乱余城郭未全空，春事浑非旧日同。何处笙歌留粉黛，几家楼阁绚青红。幽花无主愁经眼，好鸟多情苦避弓。谁似归来耕谷口，荷锄细雨立东风。
次郑季明和袁子英纪梦韵二首
作者：张著
朝代：明

雉扇徐开动葆幢，绿裙净色剪湘江。珊瑚鸣佩还深院，鹦鹉忘言隔小窗。篆试沉香云作阵，杯传侍女玉成双。夜深回想蓬莱远，脉脉幽情不易降。盈盈罗袜步轻移，紫绣衣裳杂凤缡。金碗香酥来玉液，冰盘鲜帟出银丝。晚行花底闲寻佩，夜坐灯前笑赌棋。最是酒醒春思寂，月华初上海棠枝。
次郑季明和袁子英纪梦韵二首·其一
作者：张著
朝代：明
体裁：七言律诗

雉扇徐开动葆幢，绿裙净色剪湘江。珊瑚鸣佩还深院，鹦鹉忘言隔小窗。篆试沉香云作阵，杯传侍女玉成双。夜深回想蓬莱远，脉脉幽情不易降。
次郑季明和袁子英纪梦韵二首·其二
作者：张著
朝代：明
体裁：七言律诗

盈盈罗袜步轻移，紫绣衣裳杂凤缡。金碗香酥来玉液，冰盘鲜帟出银丝。晚行花底闲寻佩，夜坐灯前笑赌棋。最是酒醒春思寂，月华初上海棠枝。
次陈敬德卜居河阳韵二首
作者：张著
朝代：明

渐老逢春可奈何，清狂不似旧时多。银瓶送酒青丝络，翠袖穿花白苎歌。故旧祇今成远别，从游何日重相过。河阳桃李余三月，应想茅堂傍涧阿。山窗曾记酒樽同，醉量豪于渴饮虹。江海遗愁空惜别，文章小技倦加工。云低雁宕家何在，花暗天台路不通。同是漂零归未得，又惊春尽馆娃宫。
次陈敬德卜居河阳韵二首·其一
作者：张著
朝代：明
体裁：七言律诗

渐老逢春可奈何，清狂不似旧时多。银瓶送酒青丝络，翠袖穿花白苎歌。故旧祇今成远别，从游何日重相过。河阳桃李余三月，应想茅堂傍涧阿。
次陈敬德卜居河阳韵二首·其二
作者：张著
朝代：明
体裁：七言律诗

山窗曾记酒樽同，醉量豪于渴饮虹。江海遗愁空惜别，文章小技倦加工。云低雁宕家何在，花暗天台路不通。同是漂零归未得，又惊春尽馆娃宫。
秋兴
作者：张著
朝代：明
体裁：七言律诗

故园东望海西头，幽事长怀九月秋。竹几山明浑见画，槽床酒熟不知愁。霜寒粳稻肥黄蟹，水净芙蓉映白鸥。随分耕渔聊自适，无端垂老向延州。
戏台联
作者：张蕴生
朝代：明
体裁：联

果证幽明，看善善恶恶，随形答响，到底来那个能逃；道通昼夜，任生生死死，换姓移名，下场去此人还在。
戏台联
作者：张蕴生
朝代：明
体裁：联

装神扮鬼，愚蠢的心下惊慌，怕当真也是如此；成佛作祖，聪明人眼底忽略，临了时还待怎生。
湖上赏莲
作者：张虚庵
朝代：明

湖上峰稠乱晚晴，每逢佳处问山名。偶因寺好频停舫，贪为波澄不记觥。斜抱连环千嶂合，平分双镜六桥横。更堪岁晏芙蓉冷，水国西风日夜清。
缺题
作者：张虚庵
朝代：明

笑披初服返林皋，小筑精庐榜慕陶。已买扁舟浮绿水，更依疏柳插红桃。春风荏苒来三径，岁月侵寻入二毛。却笑文章缘业在，箧书重简课儿曹。
杂诗
作者：张虞卿
朝代：明
体裁：古风

青青江上草，关关洲中禽。物类各有待，因时乐相寻。嗟予久漂泊，感遇情难任。岂无他人好，咸非心所钦。所思在远道，关河阻重深。寒暑屡变节，鱼鸟空浮沈。离忧共谁语，强坐弹鸣琴。孤鸾与别鹤，此曲伤人心。
清风顶
作者：张衣
朝代：明
体裁：七言律诗

梯步清风绝顶中，乾坤好景萃天东。云收虬岭山光秀，日漾鲸波海气融。纵目神洲襟度阔，回头梵宇劫尘空。共誇灵境标鳌背，不说巫山十二峰。
奉和顺之阳溪别业之作
作者：张衮
朝代：明
体裁：五言律诗

千峰罗杖底，选胜武夷傍。夜雨蘼芜径，春风薜荔墙。凿渠分海色，种竹隐岚光。会发王猷兴，篮舆就辟疆。
寄樊佥宪一贤
作者：张衮
朝代：明
体裁：七言绝句

同是三湘放逐臣，归来犹自厌风尘。长沙日落秋阴满，愁杀当时痛哭人。
怀仙志
作者：张裔达
朝代：明

佳人不可再，云散竟何之。艳句留千古，芳容绝一时。写兰香在手，作字韵为姿。命薄怀才去，伤心彭子知。
次答庞伯达孝廉
作者：张裔达
朝代：明

长江远水绕苔矶，客至开尊半掩扉。四壁乍惊秋气入，片帆争带夕阳飞。故园聚散原非别，壮志蹉跎但忆归。为语东篱陶令菊，再来相对肯相违。
宿焦山
作者：张觐宸
朝代：明
体裁：五言律诗

扫榻寻幽地，凭阑眺远洲。一龛松火夜，半壁海天秋。悬木侵云影，飞涛响石头。觉来尘思冷，不必问禅修。
赋得朝雨送施先生
作者：张讷
朝代：明
体裁：五言律诗

片雨城南晓，劳歌惜解携。马迟村径滑，云暗海天低。弱柳愁含泪，芳尘软著泥。那堪当此际，又听鹧鸪啼。
候玉樵子
作者：张诗
朝代：明

注酒攀花长候君，城边芳草已斜曛。登楼数向西林望，只见青山拥白云。
偶题
作者：张诗
朝代：明

我是襄王作赋臣，曾攀兰茝楚江滨。多愁多病春如酒，为雨为云恼杀人。
崔西峨山中别起楼台寄赠
作者：张诗
朝代：明

山人习静谢氛埃，甲第遥从天上开。流水自然成涧壑，闲云终日护楼台。珠帘度鹤窥金篆，璧月穿花送玉杯。鞭石不劳蓬岛去，吹箫时引风凰来。
斋醮对联
作者：张诗
朝代：明
体裁：联

洛水灵龟初献瑞，阳数九，阴数九，九九八十一数，数通乎道，道合元始天尊，一诚有感；岐山威凤两呈祥，雄声六，雌声六，六六三十六声，声闻于天，天生嘉靖皇帝，万寿无疆。
游嵩华值岳子还吴中赋赠
作者：张诗
朝代：明

欢悰眷春陶，凄怆感秋别。日予嵩华游，子亦返吴越。江海壮烟帆，山川险辕辙。虽殊水陆途，共抱辛勤辙。风涛各一方，云壑每同月。龙骛迥莫攀，凤举渺难掣。高情逸松乔，孤怀挺倪缺。远游信昭旷，独往惭薄劣。历览穷幽奇，岖嵚足怡悦。暌携何日并，努力崇令节。
登真定天宁阁
作者：张诗
朝代：明
体裁：七言律诗

花城宛转金宫丽，珠树玲珑绮阁环。风磴万盘回北斗，江河千里俯南山。人天徒接烟霞秘，龙象平临日月閒。剑倚星辰流妙瞩，彩毫长振白云间。
赠答秦馀寄山水画图
作者：张诗
朝代：明
体裁：七言绝句

秦馀山人鸾鹤姿，遥探江海蹑灵芝。醉图万叠丹丘状，树是琳琅瑶作池。
过抑斋先生
作者：张诗
朝代：明

偶过维摩宅，悠然南郭陲。闭门芳草合，入室白云移。尘俗了不染，道心闲自怡。焚香素馔罢，斜日下花枝。
送吕思抑募兵
作者：张诗
朝代：明
体裁：五言律诗

六郡募奇兵，三韩列汉营。甲光开绝塞，海气动高旌。杨柳关山月，梅花雨雪情。引弓十万众，不敢复横行。
都下赠秦馀岳子
作者：张诗
朝代：明
体裁：五言律诗

山色随龙剑，何时别五湖。风尘万人里，鸾凤一身孤。足蹑烟霞具，腰盘海岳图。三秋今独见，莫惜倒金壶。
七月三日自白鹿洞过开先寺观瀑布泉
作者：张诩
朝代：明

瀑布泉如故，龙池画不成。匡山千古秀，鄱水四时清。尊俎开新酿，烟霞若旧盟。时逢贤郡主，细把故情倾。
万人城
作者：张诩
朝代：明

长城筑中宿，雉堞一万个。飞语岭外传，关中今已破。
三峰诗
作者：张诩
朝代：明

三峰峙西蜀，高出云汉表。四时秀有馀，万古清不了。可望不可攀，仰止无大小。时起肤寸云，为霖苏亿兆。眷彼三峰奇，中有牛眠地。惜哉一片玉，重泉千古闭。凤去有遗雏，蔚为王者瑞。无为滞丹穴，大展淩霄翅。罗浮起沧海，大洞天浩浩。招手兹三峰，交结胜管鲍。终古两昂藏，一气通旻昊。无穷仁寿福，力为苍生造。
三峰诗·其一
作者：张诩
朝代：明

三峰峙西蜀，高出云汉表。四时秀有馀，万古清不了。可望不可攀，仰止无大小。时起肤寸云，为霖苏亿兆。
三峰诗·其三
作者：张诩
朝代：明

罗浮起沧海，大洞天浩浩。招手兹三峰，交结胜管鲍。终古两昂藏，一气通旻昊。无穷仁寿福，力为苍生造。
三峰诗·其二
作者：张诩
朝代：明

眷彼三峰奇，中有牛眠地。惜哉一片玉，重泉千古闭。凤去有遗雏，蔚为王者瑞。无为滞丹穴，大展淩霄翅。
下十八滩
作者：张诩
朝代：明

初伏舟经二水宽，储潭稽首祝平安。迢迢客路三千里，曲曲江流十八滩。老矣无才堪用世，徒然有疏力辞官。此行端为趋君命，名利茫茫总不干。
与李子长约游白云值雨不果
作者：张诩
朝代：明

云山才咫尺，未得一同游。竹暗千岩路，崖飞万丈流。藤枝还我步，诗句要君留。怅望将严驾，山斋雨未收。
东坡井
作者：张诩
朝代：明

昔坡翁，凿此泉。得一龟，尚蜿蜒。化为石，吐甘涎。味旨哉，名遂传。铁为栏，护千年。饮者寿，民之天。
东坡亭
作者：张诩
朝代：明

闻道坡亭迹已空，古劳都下几秋风。神仙到处期钟鼎，出处当年恨长公。一代文章如白日，百年心事逐飘蓬。数声愿借辽阳鹤，唤醒英魂冥漠中。
丞相书院
作者：张诩
朝代：明

每闻车马当局错，几见盐梅下手亲。张罗欲捕当年凤，笑杀东湖卖屦人。嘉鱼场左有书院，说是连人祀魏公。三百年来扶社稷，一场春梦又成空。岳墓南枝露未繁，相公玉佩响金门。往来莫打西湖过，万古烟波万古冤。
丞相书院·其一
作者：张诩
朝代：明

每闻车马当局错，几见盐梅下手亲。张罗欲捕当年凤，笑杀东湖卖屦人。
丞相书院·其三
作者：张诩
朝代：明

岳墓南枝露未繁，相公玉佩响金门。往来莫打西湖过，万古烟波万古冤。
丞相书院·其二
作者：张诩
朝代：明

嘉鱼场左有书院，说是连人祀魏公。三百年来扶社稷，一场春梦又成空。
九日独酌
作者：张诩
朝代：明

鸟啼秋竹静，花映小池幽。有酒菊堪对，无官身自由。重阳节又到，此日谁同游。直须拚一醉，枕断铁桥秋。
九日至家登宴乐亭
作者：张诩
朝代：明

五月辞家九日还，亭台高步一开颜。黄金绕宅秋风里，碧玉闻箫夜月间。心事百年聊尔尔，江山千古只班班。鉴湖不向君王乞，一榻罗浮旧有山。
九曜石
作者：张诩
朝代：明

太湖产奇石，色相良楚楚。初疑补天遗，又讶列星堕。刘王古桀纣，炮烙以待过。刀山剑树惨，得石乃免坐。遂令药洲上，积石如饭颗。一朝伯业倾，斯民出水火。惟馀几片石，恶名千古播。
予既为诗以为公功德之颂矣复作迎送神辞二曲俾岁时歌以祀公云
作者：张诩
朝代：明

导丰隆兮殿飞廉，拥长幡兮影飘翩。俨声灵兮在上巫，鼓瑟兮笛喧。九曲兮未阕，云冉冉兮倏西还。南有荔兮西有莲，神不留兮陨涕潺湲。
予既追和吴君之韵，又从而为之歌，歌曰
作者：张诩
朝代：明

贪泉之水不必浊，我来引瓢试一酌。黄金大义孰重轻，衣可芰荷食可霍。我心匪石不可移，我心匪马不可驰。黄绮尚茹商岭芝，齐夷只食西山薇。居官贵已至刺史，环堵萧然只如许。沉香一瓣已投波，鬻犬街头资送女。始信人心在守贞，贪泉之水元无情。呜呼，纵然彭蠡与洞庭，此水未必敢与公争清。
二献祠二首 其一 张文献
作者：张诩
朝代：明

都俞世远真风邈，蹇谔如公一代良。老牧荆州悲发短，蚤呈金镜识心长。清吟归燕诗情远，力剪胡雏直道张。文献风流清献继，千秋南海播馀芳。
二献祠二首 其二 崔清献
作者：张诩
朝代：明

腥尘常日半人寰，已见清泉白石闲。疏上不缘轻富贵，赋成非是恋江山。九重屡遣温言速，八十惟辞旅力悭。今古人心岂相远，此风端自二疏还。
二献祠二首·张文献
作者：张诩
朝代：明

都俞世远真风邈，蹇谔如公一代良。老牧荆州悲发短，蚤呈金镜识心长。清吟归燕诗情远，力剪胡雏直道张。文献风流清献继，千秋南海播馀芳。腥尘常日半人寰，已见清泉白石闲。疏上不缘轻富贵，赋成非是恋江山。九重屡遣温言速，八十惟辞旅力悭。今古人心岂相远，此风端自二疏还。
云母井六首
作者：张诩
朝代：明

娉婷瑶水一枝花，二八青春碧藕芽。自是生前带仙骨，底须勾漏觅丹砂。登台挥手谢尘嚣，瀛海神山归路遥。云母天花无觅处，洞云深处一声箫。弱水蓬莱几浅清，尚缘尘绊恼人情。撒手瑶池归去晚，一场春梦又分明。烟水蓬壶路欲微，麻姑怪杀到来迟。去时苦被天书促，忘与童童说得知。紫云何处耸三台，第见千门万户开。别去井边遗一舄，不知谁解着将来。百尺水帘飞白虹，笙箫松柏语天风。何时跨鹤还来此，吟到无声始算工。
云母井六首·其一
作者：张诩
朝代：明

娉婷瑶水一枝花，二八青春碧藕芽。自是生前带仙骨，底须勾漏觅丹砂。
云母井六首·其三
作者：张诩
朝代：明

弱水蓬莱几浅清，尚缘尘绊恼人情。撒手瑶池归去晚，一场春梦又分明。
云母井六首·其二
作者：张诩
朝代：明

登台挥手谢尘嚣，瀛海神山归路遥。云母天花无觅处，洞云深处一声箫。
云母井六首·其五
作者：张诩
朝代：明

紫云何处耸三台，第见千门万户开。别去井边遗一舄，不知谁解着将来。
云母井六首·其六
作者：张诩
朝代：明

百尺水帘飞白虹，笙箫松柏语天风。何时跨鹤还来此，吟到无声始算工。
云母井六首·其四
作者：张诩
朝代：明

烟水蓬壶路欲微，麻姑怪杀到来迟。去时苦被天书促，忘与童童说得知。
亭台越王台
作者：张诩
朝代：明

崇台千尺皆蒸土，夜夜登登不歇杵。一廉一陛涂民脂，画阁雕栏贮歌舞。春风到处沉檀香，溽暑四壁水晶凉。江山延袤万馀里，绮窗启处烟茫茫。空中缥缈罗仙仗，绛旌羽葆屹相向。锦茵独荐倾城娃，牙床高挂销金帐。管弦嘈嘈宴诸王，夜焚兰麝坐椒房。台上月来人已醉，楼头风起乐初张。中原鹿走人共逐，多少英雄就擒戮。何如台上乐少年，清歌妙舞欢不足。坝上真人仗剑兴，除秦扫项致太平。殷勤专使致尺书，白旄黄钺那能征。秦佗了似太仓鼠，日饱陈红得容与。百年伯业一朝倾，富贵荣华问何处。百粤山河秋色空，故宫禾黍月明中。见说汉高当此际，未央宫殿起秋风。
仁和褚公庙
作者：张诩
朝代：明

天目山高浙水深，褚公名节到于今。题诗显庆千年迹，走马杭州万里心。沧海月明精卫哭，紫宸枫落牝鸡吟。今人不见前人恨，迎送神歌是楚音。
仙湖
作者：张诩
朝代：明

仙湖之水长东流，仙湖之仙麻姑俦。湖仙本是西王妹，一谪尘寰几千岁。依神为觋不嫁人，笙歌长游玉洞春。一朝灵骨蜕湖水，披拂异香闻十里。玉颜花貌俨如生，怪底惊杀五羊城。湖旁特起金花庙，灵贶昭昭人不晓。只今湖上多白莲，白莲花开疑水仙。
伍仙观
作者：张诩
朝代：明

五仙骑五羊，手持六本穗。有无何渺茫，丰穰足为瑞。
伏波将军庙
作者：张诩
朝代：明

连山高高湟水深，俎豆当年为谁设。试问淮阳百万师，何如郦生三寸舌。
众妙堂
作者：张诩
朝代：明

吾闻玄妙观，中有众妙堂。山川孕人物，星斗焕文章。
偶笔二首
作者：张诩
朝代：明

秋入闲门静菊花，舞衣旋剪水边霞。醉来不记当时态，枕断铁桥秋月斜。霏霏寒雨暗溪沙，瘦尽千峰菊始花。一月氤氲香不断，夜来都扑钓鱼槎。
偶笔二首·其一
作者：张诩
朝代：明

秋入闲门静菊花，舞衣旋剪水边霞。醉来不记当时态，枕断铁桥秋月斜。
偶笔二首·其二
作者：张诩
朝代：明

霏霏寒雨暗溪沙，瘦尽千峰菊始花。一月氤氲香不断，夜来都扑钓鱼槎。
光孝寺
作者：张诩
朝代：明

诸寺东南此寺雄，千秋万岁祝皇躬。风光缅想虞翻圃，明月曾来建德宫。笔授佳名流载籍，菩提古色上金容。风幡一味禅和诀，世没卢能谁指踪。
全太后陵
作者：张诩
朝代：明

全后燕京去不还，一陵谁道葬香山。颇疑也只衣冠在，月色长如见母颜。
六月度岭
作者：张诩
朝代：明

六旬七次度梅关，回首梅关想岁阑。衰病似难堪跋涉，寸心觉比旧时丹。
兴圣寺
作者：张诩
朝代：明

膏火人间遍，烟霞物外寻。人须离苦海，鸟亦傍丛林。见佛宁为佛，传心欲了心。偶来兴圣寺，像外睹威音。
冢墓赵佗墓
作者：张诩
朝代：明

伯图已逐春云散，魂爽应随柳絮飞。江北岭南今是古，青山一冢至今疑。
冬夜
作者：张诩
朝代：明

请看长江水，悠悠不待君。薄寒生永夜，朗月破浮云。野草空教舞，山羊自结群。斜风灯影外，天籁不堪闻。
凤凰台
作者：张诩
朝代：明

凤去还来世不知，仙郎著处见题诗。方今天子当年舜，千仞岐山一振仪。
列秀亭
作者：张诩
朝代：明

连山有桥梓，高出云汉表。清风时一吹，白日独不照。桥木已入云，寸朽良不少。梓木忽参天，材宜栋廊庙。桥梓遗远方，弃材天所诮。
刘王冢
作者：张诩
朝代：明

锢泉欲奚为，铸金亦徒尔。人生陌上云，伯业东流水。
刘王花坞
作者：张诩
朝代：明

刘王僭号乾亨初，金羊游幸驾云车。近者月峡远禹馀，更有花坞藏名姝。桃花落水如锦铺，紫衣霞裾引女巫。琼仙花貌西施都，廷琄忠胆伍子胥。剑树刀山纣不如，听谗杀忠类阖闾。清歌妙舞恰欢娱，一夜芝囷生墙隅。野兽触宫羊吐珠，井石立行百步馀。百花回首化蓁芜，已见麋鹿游姑苏。
刘王郊台
作者：张诩
朝代：明

五代乱离际，虎据南越陬。称制乘黄屋，下令崇圜丘。僭复扫地规，有事于春秋。燔柴登黄坛，秉圭被玄裘。淫哇无九成，骏奔非诸侯。明堙祈奏格，海风空飕飕。鼎鱼思假息，穴蚁求久休。遗壝今霍然，但见樵苏游。慨彼周东迁，礼乐成谬悠。鲁郊不欲观，自馀何足尤。
别刘公奇宪副二首
作者：张诩
朝代：明

东溟春浪晓，迥映豸衣明。安得杯如瓠，同斟万顷清。渔翁渔海上，愧负百年心。乍别同心友，离情海未深。
别刘公奇宪副二首·其一
作者：张诩
朝代：明

东溟春浪晓，迥映豸衣明。安得杯如瓠，同斟万顷清。
别刘公奇宪副二首·其二
作者：张诩
朝代：明

渔翁渔海上，愧负百年心。乍别同心友，离情海未深。
别周侍御二首
作者：张诩
朝代：明

金山铁水晓霜寒，暂著鹑衣伴豸冠。欲向江山消别恨，江山翻觉别君难。小金山下暂维舟，同向诸天汗漫游。回首唐虞千百载，春云一点太空浮。
别周侍御二首·其一
作者：张诩
朝代：明

金山铁水晓霜寒，暂著鹑衣伴豸冠。欲向江山消别恨，江山翻觉别君难。
别周侍御二首·其二
作者：张诩
朝代：明

小金山下暂维舟，同向诸天汗漫游。回首唐虞千百载，春云一点太空浮。
别周柱史
作者：张诩
朝代：明

里门绝迹几春冬，此日扶衰一送公。万里青天谁着眼，一江寒浪自推篷。交情磊落诗难写，别意绸缪画不工。此后云山多阻越，清容除是梦中逢。
别宪长方松厓
作者：张诩
朝代：明

宪使秋过粤水滨，昔年遗爱在吾人。入城丹荔还遮道，都是甘棠一树春。
别民泽后用韵寄兴二首
作者：张诩
朝代：明

知音自古难，何更恨馀生。一曲渔歌罢，满蓑风露清。浮云作聚散，花鸟寄心情。别有处和说，归来问广成。还此看云坐，一尘都不生。水流花竹远，山作武夷清。却有周流意，都无仕宦情。招邀几邻叟，啜茗话秋成。
别民泽后用韵寄兴二首·其一
作者：张诩
朝代：明

知音自古难，何更恨馀生。一曲渔歌罢，满蓑风露清。浮云作聚散，花鸟寄心情。别有处和说，归来问广成。
别民泽后用韵寄兴二首·其二
作者：张诩
朝代：明

还此看云坐，一尘都不生。水流花竹远，山作武夷清。却有周流意，都无仕宦情。招邀几邻叟，啜茗话秋成。
别罗公旦佥宪还任贵州
作者：张诩
朝代：明

使车明日又西南，尊酒离筵各尽酣。故里流连温旧好，盛时经济见高谈。近海潮头天外白，入湘山色雨中蓝。相思他日知何限，莫惜逢人数寄缄。
别金陵用前韵
作者：张诩
朝代：明

万里驱驰缴部符，高明还察此情无。晨披江雾朝陵土，晚束秋装别帝都。进退无过经济计，栖迟久绝利名图。肯将小节亏终始，累世承恩忝作儒。
动石
作者：张诩
朝代：明

象峰多怪石，时作狮子吼。刚被黄初平，叱起满山走。
十贤堂
作者：张诩
朝代：明

览秦佗之故墟兮，风气攸萃而固藏。山川盘结而崇峍兮，延袤十里之修城。携絮酒以展敬兮，登十八贤之祠堂。繄肇晋而迄宋兮，伟诸公脩德之相望。吴宋二李二卢兮，与夫孔萧而滕王。是为十贤兮，咸以职业而显扬。复有八贤为潘向兮，与余魏二陈而邵张。瞻典刑之具存兮，抚载籍而增伤。嘅淳风之日颓兮，民趋靡而奔厖。重以悍吏之罗织兮，室家啼饥而号寒。穷亡憔悴已无聊兮，仍骨髓之是剜。皇穹作愤怒之色兮，太阳黯淡而不明。怀诸公之遗爱兮，寔蘩禧而夥庆跽飏。言以揽涕兮，念赤子之彷徨。羌彼贪墨而偾政兮，胡不泚颡而汗背。夫何风雨摧败而不葺兮，坐视为草莽之堙塞。先贤遗躅弃而不顾兮，其为政固可知也。顾蠢蠢其何辜兮，独不沾膏泽之遗也。言及兹而兴喟兮，叹诸公之不可期也。安得起诸公于九原兮，为吾民之父师也。去诸公奚啻千祀兮，何人俎豆于其祠也。胥起而振迈之兮，庶有以慰吾民之思也。
千佛塔
作者：张诩
朝代：明

平地无梯到九层，世间惟有圣人能。千佛不知人不见，休将萤焰指为灯。
华严寺
作者：张诩
朝代：明

衣钵西来六叶传，丛林宗旨尚纷然。只凭一勺曹溪水，佛已前知二百年。
南园诗社
作者：张诩
朝代：明

风朴衣冠盛，时清鸑鷟鸣。后来南海志，须传五先生。
南海
作者：张诩
朝代：明

百里雷声日夜諠，虎头门外水连天。分明水国三千界，隐约龙宫十万椽。鲛室蜃楼胥夹辅，江神河伯总承宣。日华朝吐乾坤外，宝气光生甲子前。玉树珊瑚多似米，洞庭彭蠡小如棬。共期九老丹霄上，还访三神弱水边。眼孔果从真处得，丹青浪有世间传。海旁撞著安期老，问我乘桴住海年。
南濠二首
作者：张诩
朝代：明

万事伤心在目前，月光如水水如天。春风掩映千门柳，不见黄鹂见杜鹃。卷帘罗绮艳仙桃，百粤风烟接巨鳌。莎径晚烟凝竹坞，雁迷寒雨下空濠。